Document ID: 32019R2152

Reference:
17.12.2019
EL
Επίσημη Εφημερίδα της Ευρωπαϊκής Ένωσης
L 327/1
ΚΑΝΟΝΙΣΜΟΣ (ΕΕ) 2019/2152 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
της 27ης Νοεμβρίου 2019
σχετικά με τις ευρωπαϊκές στατιστικές για τις επιχειρήσεις και την κατάργηση 10 νομικών πράξεων στον τομέα των στατιστικών για τις επιχειρήσεις
(Κείμενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338 παράγραφος 1,
Έχοντας υπόψη τη σύσταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής πράξης στα εθνικά κοινοβούλια,
Έχοντας υπόψη τη γνώμη της Ευρωπαϊκής Κεντρικής Τράπεζας (1),
Αποφασίζοντας σύμφωνα με τη συνήθη νομοθετική διαδικασία (2),
Εκτιμώντας τα ακόλουθα:
(1)
Η ανάπτυξη, η παραγωγή και η διάδοση στατιστικών πληροφοριών όσον αφορά τις οικονομικές δραστηριότητες των επιχειρήσεων των κρατών μελών μέχρι στιγμής βασίζεται σε μια σειρά από μεμονωμένες νομικές πράξεις. Οι εν λόγω νομικές πράξεις καλύπτουν βραχυπρόθεσμες και διαρθρωτικές στατιστικές για τις επιχειρήσεις, στατιστικές για την παραγωγή, το εντός και εκτός της Ένωσης εμπόριο (διεθνές εμπόριο) αγαθών και υπηρεσιών, τις αλλοδαπές θυγατρικές, την έρευνα και ανάπτυξη (Ε&Α), την καινοτομία και τη χρήση τεχνολογιών πληροφοριών και επικοινωνίας (ΤΠΕ) και το ηλεκτρονικό εμπόριο. Επιπλέον, με τον κανονισμό (ΕΚ) αριθ. 177/2008 του Ευρωπαϊκού Κοινοβουλίου και του Συμβουλίου (3) θεσπίστηκε κοινό πλαίσιο όσον αφορά τα μητρώα επιχειρήσεων για στατιστικούς σκοπούς στην Ένωση.
(2)
Η δομή αυτή που βασίζεται σε μεμονωμένες νομικές πράξεις δεν παρέχει την αναγκαία συνοχή μεταξύ των επιμέρους στατιστικών τομέων, ούτε προωθεί μια ολοκληρωμένη προσέγγιση για την ανάπτυξη, την παραγωγή και τη διάδοση των στατιστικών για τις επιχειρήσεις. Για τους σκοπούς του παρόντος κανονισμού, οι ευρωπαϊκές στατιστικές για τις επιχειρήσεις θα πρέπει επίσης να καλύπτουν τις στατιστικές σχετικά με την Ε&Α στους τομείς της ανώτατης εκπαίδευσης και της κυβέρνησης, καθώς και στον ιδιωτικό μη κερδοσκοπικό τομέα. Θα πρέπει να καθοριστεί κοινό νομικό πλαίσιο με στόχο να διασφαλιστεί η συνέπεια μεταξύ των ευρωπαϊκών στατιστικών για τις επιχειρήσεις και να διευκολυνθεί η ενσωμάτωση των αντίστοιχων στατιστικών διαδικασιών.
(3)
Οι βελτιωμένες, ενοποιημένες στατιστικές διαδικασίες που βασίζονται σε κοινές μεθοδολογικές αρχές, κοινούς ορισμούς και κοινά κριτήρια ποιότητας θα πρέπει να οδηγήσουν σε εναρμονισμένες στατιστικές σχετικά με τη διάρθρωση, την οικονομική δραστηριότητα, τις συναλλαγές και τις επιδόσεις του επιχειρηματικού τομέα στην Ένωση, οι οποίες θα διαθέτουν το επίπεδο συνάφειας και λεπτομέρειας που απαιτείται για να ανταποκρίνονται στις ανάγκες των χρηστών.
(4)
Το μητρώο EuroGroups έχει σκοπό να διασφαλίσει ότι οι κατευθυντήριες γραμμές της Ένωσης, όπως η σύσταση 2003/361/ΕΚ της Επιτροπής (4), που είναι συναφείς με τις ευρωπαϊκές στατιστικές για τις επιχειρήσεις, θα μπορούν να ακολουθούνται αποδοτικότερα, ιδίως σε ό,τι αφορά την ταυτοποίηση των αυτόνομων επιχειρήσεων, όπως ορίζονται στο άρθρο 3 της εν λόγω σύστασης. Οι εν λόγω κατευθυντήριες γραμμές της Ένωσης είναι απαραίτητες για να προωθηθεί η ασφάλεια δικαίου και η επιχειρηματική προβλεψιμότητα, καθώς και για να δημιουργηθούν ισότιμοι όροι ανταγωνισμού για τις μικρές και μεσαίες επιχειρήσεις (ΜΜΕ) με έδρα στην Ένωση.
(5)
Οι διεθνείς κατευθυντήριες γραμμές, όπως είναι το εγχειρίδιο Frascati, που αφορά τις στατιστικές σχετικά με την Ε&Α, και το εγχειρίδιο του Όσλο, που αφορά την καινοτομία, και οι διεθνείς συμφωνίες που έχουν εγκριθεί από τα Ηνωμένα Έθνη, τον Οργανισμό Οικονομικής Συνεργασίας και Ανάπτυξης (ΟΟΣΑ), το Διεθνές Νομισματικό Ταμείο και άλλους διεθνείς και υπερεθνικούς οργανισμούς είναι συναφείς με τις ευρωπαϊκές στατιστικές για τις επιχειρήσεις. Οι εν λόγω κατευθυντήριες γραμμές θα πρέπει, στο μέτρο του δυνατού, να ακολουθούνται κατά την ανάπτυξη, την παραγωγή και τη διάδοση των ενωσιακών στατιστικών και στο ευρωπαϊκό πλαίσιο για τα στατιστικά μητρώα επιχειρήσεων, ώστε να διασφαλίζεται ότι οι ενωσιακές στατιστικές είναι συγκρίσιμες με εκείνες που καταρτίζουν οι κύριοι διεθνείς εταίροι της Ένωσης. Ωστόσο, τα πρότυπα, οι συμφωνίες και οι κατευθυντήριες γραμμές της Ένωσης θα πρέπει να εφαρμόζονται με συνέπεια κατά τη συλλογή δεδομένων για ευρωπαϊκές στατιστικές για τις επιχειρήσεις όσον αφορά εισροές Ε&Α και θέματα καινοτομίας.
(6)
Η διοικητική επιβάρυνση για τις επιχειρήσεις, ιδίως για τις ΜΜΕ, θα πρέπει να είναι όσο το δυνατόν πιο περιορισμένη λαμβανομένων υπόψη, στο μέτρο του δυνατού, άλλων πηγών στοιχείων εκτός των ερευνών. Προκειμένου να μετριαστεί η επιβάρυνση για τις επιχειρήσεις θα πρέπει να υπάρχει η δυνατότητα καθορισμού διαφορετικών απαιτήσεων όσον αφορά τα στοιχεία ανάλογα με το μέγεθος και την οικονομική σημασία του τομέα των επιχειρήσεων των κρατών μελών.
(7)
Το όραμα του ευρωπαϊκού στατιστικού συστήματος (ΕΣΣ) για το 2020 αναφέρει ότι τα στοιχεία πρέπει να χρησιμοποιούνται σε όλους τους στατιστικούς τομείς για την καλύτερη ανάλυση νεοεμφανιζόμενων φαινομένων (π.χ. παγκοσμιοποίηση) και για την καλύτερη εξυπηρέτηση των ενωσιακών πολιτικών υψηλού αντικτύπου. Η παραγωγή στοιχείων θα πρέπει να βασίζεται σε αποτελεσματικές και αξιόπιστες στατιστικές διαδικασίες του ΕΣΣ. Το ευρύτερο πεδίο εφαρμογής του κοινού νομικού πλαισίου σχετικά με τις στατιστικές για τις επιχειρήσεις θα πρέπει να καταστήσει δυνατή την ενσωμάτωση αλληλεξαρτώμενων διεργασιών παραγωγής που χρησιμοποιούν πολλαπλές πηγές.
(8)
Το πρόγραμμα για τον εκσυγχρονισμό των ευρωπαϊκών στατιστικών επιχειρήσεων και εμπορίου που εγκρίθηκε σύμφωνα με την απόφαση αριθ. 1297/2008/ΕΚ του Ευρωπαϊκού Κοινοβουλίου και του Συμβουλίου (5), που εφαρμόστηκε από το 2009 έως το 2013, αποσκοπούσε στη διευκόλυνση της ευθυγράμμισης των στατιστικών που αφορούν τις επιχειρήσεις και το εμπόριο με τις νέες ανάγκες για στοιχεία και στην προσαρμογή του συστήματος για την παραγωγή στατιστικών για τις επιχειρήσεις. Τα συμπεράσματα και οι συστάσεις που προέκυψαν από αυτό το πρόγραμμα όσον αφορά τις προτεραιότητες και τις νέες δέσμες δεικτών, τον εξορθολογισμό του πλαισίου όσον αφορά τις στατιστικές για τις επιχειρήσεις, την πιο αποδοτική παραγωγή στον τομέα των στατιστικών για τις επιχειρήσεις και το εμπόριο και τον εκσυγχρονισμό των στατιστικών για το ενδοενωσιακό εμπόριο αγαθών θα πρέπει να μετατραπούν σε νομικά δεσμευτικές διατάξεις.
(9)
Είναι αναγκαίο να εφαρμοστεί πιο ευέλικτη προσέγγιση εντός του πλαισίου των ευρωπαϊκών στατιστικών για τις επιχειρήσεις για να υπάρχει δυνατότητα για προσαρμογές σε μεθοδολογικές εξελίξεις και έγκαιρη ανταπόκριση στις αναδυόμενες και δεόντως αιτιολογημένες ανάγκες των χρηστών των στοιχείων που προκύπτουν από το μεταβαλλόμενο οικονομικό περιβάλλον και την αυξανόμενη παγκοσμιοποίηση και πολυπλοκότητα του επιχειρηματικού τοπίου. Οι εν λόγω μελλοντικές προσαρμογές θα πρέπει να βασίζονται σε κατάλληλη ανάλυση κόστους-οφέλους και οι προκύπτουσες απαιτήσεις για νέα στοιχεία δεν θα πρέπει να επιφέρουν σημαντικό πρόσθετο κόστος ή επιβάρυνση για τα κράτη μέλη ή τους ερωτώμενους.
(10)
Θα πρέπει να ενισχυθεί ο ρόλος των εθνικών στατιστικών μητρώων επιχειρήσεων και του μητρώου EuroGroups ως βασικών υποδομών για τη συλλογή και την κατάρτιση δεδομένων για ευρωπαϊκές στατιστικές για τις επιχειρήσεις. Τα εθνικά στατιστικά μητρώα επιχειρήσεων θα πρέπει να χρησιμοποιούνται ως η κύρια πηγή πληροφοριών για τη στατιστική ανάλυση του πληθυσμού των επιχειρήσεων και των δημογραφικών του στοιχείων, για τον ορισμό του πληθυσμού της έρευνας και για τον καθορισμό μίας σύνδεσης με διοικητικές πηγές στοιχείων.
(11)
Για να διασφαλίζεται ο ρόλος των εθνικών στατιστικών μητρώων επιχειρήσεων και του μητρώου EuroGroups, θα πρέπει να δημιουργηθεί και να τεθεί σε εφαρμογή μοναδικός κωδικός αναγνώρισης για όλες τις σχετικές μονάδες.
(12)
Η ορθή οριοθέτηση των ομίλων επιχειρήσεων στο μητρώο EuroGroups με έγκαιρα και αξιόπιστα στοιχεία θα πρέπει να επιτευχθεί με τη χρήση εναρμονισμένων κριτηρίων και την τακτική επικαιροποίηση των πληροφοριών όσον αφορά τους δεσμούς ελέγχου μεταξύ νομικών μονάδων που αποτελούν μέρος των ομίλων επιχειρήσεων.
(13)
Για να βελτιωθεί η αποτελεσματικότητα των διαδικασιών στατιστικής παραγωγής του ΕΣΣ και να μειωθεί η στατιστική επιβάρυνση για τους ερωτώμενους, οι εθνικές στατιστικές αρχές (ΕΣΑ) θα πρέπει να έχουν δικαίωμα πρόσβασης και χρήσης, άμεσα και χωρίς δαπάνη, όλων των διοικητικών αρχείων σε εθνικό επίπεδο και ενσωμάτωσης των εν λόγω διοικητικών αρχείων στις στατιστικές, στον βαθμό που απαιτείται για την ανάπτυξη, την παραγωγή και τη διάδοση των ευρωπαϊκών στατιστικών για τις επιχειρήσεις, σύμφωνα με το άρθρο 17α του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (6).
(14)
Ο κανονισμός (ΕΚ) αριθ. 223/2009 παρέχει ένα πλαίσιο αναφοράς για τις ευρωπαϊκές στατιστικές. Ειδικότερα, απαιτεί συμμόρφωση με τις αρχές της επαγγελματικής ανεξαρτησίας, της αμεροληψίας, της αντικειμενικότητας, της αξιοπιστίας, του στατιστικού απορρήτου και της σχέσης κόστους-αποτελεσματικότητας.
(15)
Θα πρέπει να προβλεφθούν η ανταλλαγή μικροδεδομένων και η πρόσβαση σε αυτά από τις ΕΣΑ που παράγουν στατιστικές για τις επιχειρήσεις και διαχειρίζονται το ευρωπαϊκό πλαίσιο στατιστικών μητρώων επιχειρήσεων, με στόχο την ανάπτυξη, την παραγωγή και τη διάδοση των εθνικών ή ευρωπαϊκών στατιστικών για τις επιχειρήσεις ή τη βελτίωση της ποιότητας των ευρωπαϊκών στατιστικών για τις επιχειρήσεις. Η ανταλλαγή μικροδεδομένων θα πρέπει να περιορίζεται σε δεόντως αιτιολογημένες περιπτώσεις.
(16)
Η δημιουργία μιας πρόσθετης πηγής στοιχείων με βάση την ανταλλαγή μικροδεδομένων για τις ενδοενωσιακές εξαγωγές αγαθών, μαζί με τη δυνατότητα χρήσης καινοτόμων μεθοδολογιών, ενισχύει την ευελιξία των κρατών μελών κατά την κατάρτιση στατιστικών για το ενδοενωσιακό εμπόριο αγαθών, παρέχοντάς τους τη δυνατότητα να περιορίσουν τον φόρτο απόκρισης για τις επιχειρήσεις. Σκοπός της ανταλλαγής είναι η αποτελεσματική ανάπτυξη, παραγωγή και διάδοση στατιστικών για το διεθνές εμπόριο αγαθών και η βελτίωση της ποιότητας των εν λόγω στατιστικών.
(17)
Η διαπραγμάτευση, η εφαρμογή και η επανεξέταση των εμπορικών και επενδυτικών συμφωνιών που έχουν συναφθεί μεταξύ της Ένωσης και τρίτων χωρών ή σε πολυμερές επίπεδο απαιτούν να τίθενται στη διάθεση της Επιτροπής οι απαραίτητες στατιστικές πληροφορίες σχετικά με τις ροές εμπορικών συναλλαγών των κρατών μελών με τρίτες χώρες.
(18)
Θα πρέπει να διατηρηθεί στενή σύνδεση μεταξύ του συστήματος συλλογής στατιστικών πληροφοριών και των φορολογικών διατυπώσεων που σχετίζονται με τον φόρο προστιθεμένης αξίας που υφίστανται στο πλαίσιο του εμπορίου αγαθών μεταξύ κρατών μελών. Η εν λόγω σύνδεση, ιδίως για τους σκοπούς των στατιστικών για το ενδοενωσιακό εμπόριο αγαθών, παρέχει τη δυνατότητα ταυτοποίησης εξαγωγέων και εισαγωγέων και ελέγχου της ποιότητας των συλλεγόμενων πληροφοριών.
(19)
Η διασυνοριακή μετακίνησης αγαθών, ιδίως από ή προς τρίτες χώρες, υπόκειται σε τελωνειακή επιτήρηση όπως προβλέπεται από τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (7). Οι τελωνειακές αρχές διατηρούν ή έχουν πρόσβαση σε πληροφορίες και έγγραφα που αφορούν την εν λόγω μετακίνησης. Οι πληροφορίες ή έγγραφα που συνδέονται με τις τελωνειακές διασαφήσεις, ή βασίζονται σε αυτές, θα πρέπει να χρησιμοποιούνται για την παραγωγή στατιστικών σχετικά με το ενωσιακό εμπόριο αγαθών.
(20)
Προκειμένου να παράγουν στατιστικές σχετικά με το διεθνές εμπόριο αγαθών και να βελτιώσουν την ποιότητα των στατιστικών αυτών, οι ΕΣΑ στα κράτη μέλη θα πρέπει να ανταλλάσσουν στοιχεία σχετικά με τις εισαγωγές και τις εξαγωγές αγαθών στις οποίες εμπλέκονται τελωνειακές αρχές περισσοτέρων του ενός κρατών μελών. Για να διασφαλιστεί η εναρμονισμένη κατάρτιση των στατιστικών, η ανταλλαγή των εν λόγω μικροδεδομένων μεταξύ των ΕΣΑ θα πρέπει να είναι υποχρεωτική.
(21)
Προκειμένου να διασφαλιστεί η ποιότητα και η συγκρισιμότητα των ευρωπαϊκών στατιστικών για τις επιχειρήσεις ή των εθνικών λογαριασμών σύμφωνα με τις έννοιες και τη μεθοδολογία του κανονισμού (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου (8), θα πρέπει να επιτρέπεται η ανταλλαγή απόρρητων στοιχείων μεταξύ των ΕΣΑ των εμπλεκόμενων κρατών μελών, των αντίστοιχων εθνικών κεντρικών τραπεζών τους, της Ευρωπαϊκής Κεντρικής Τράπεζας (ΕΚΤ) και της Επιτροπής (Eurostat) μόνο για στατιστικούς σκοπούς.
(22)
Για να επιτελέσει τα καθήκοντά της που απορρέουν από τις Συνθήκες, ιδίως εκείνα που αφορούν τη λειτουργία της εσωτερικής αγοράς, η Επιτροπή θα πρέπει να έχει στη διάθεσή της πλήρεις, επικαιροποιημένες και αξιόπιστες πληροφορίες για την παραγωγή αγαθών και υπηρεσιών στην Ένωση, καθώς και για τις διεθνείς ροές εμπορικών συναλλαγών. Οι επιχειρήσεις χρειάζονται επίσης τέτοιες πληροφορίες προκειμένου να παρακολουθούν τις αγορές τους και τη διεθνή διάσταση των εν λόγω αγορών.
(23)
Τα κράτη μέλη ή οι αρμόδιες εθνικές αρχές θα πρέπει να προσπαθούν να απλοποιούν όσο το δυνατόν περισσότερο τη συλλογή δεδομένων από ευρωπαϊκές επιχειρήσεις. Οι ΕΣΑ θα πρέπει να λαμβάνουν υπόψη τις πλέον πρόσφατες ψηφιακές εξελίξεις κατά τη στιγμή καθορισμού των μέσων και των μεθόδων για τη συλλογή δεδομένων για στατιστικές και θα πρέπει να ενθαρρύνονται να εφαρμόζουν καινοτόμες προσεγγίσεις.
(24)
Προκειμένου να μετρηθεί η παραγωγικότητα των επιχειρήσεων στην Ένωση, είναι απαραίτητο να παρέχονται στατιστικές για τις επιχειρήσεις ανά τομέα δραστηριότητας. Ειδικότερα, υπάρχει αυξανόμενη ζήτηση στατιστικών για τον τομέα των υπηρεσιών, ο οποίος αποτελεί τον πλέον δυναμικό τομέα των σύγχρονων οικονομιών, κυρίως όσον αφορά τη δυναμική του για ανάπτυξη και δημιουργία θέσεων απασχόλησης και λαμβάνοντας υπόψη τις σχέσεις με τον τομέα της μεταποίησης. Η τάση αυτή ενισχύεται περαιτέρω από την ανάπτυξη νέων ψηφιακών υπηρεσιών. Η αυξανόμενη ζήτηση για στατιστικές ισχύει και για τους δημιουργικούς και πολιτιστικούς κλάδους, όπως αναφέρει το ψήφισμα του Ευρωπαϊκού Κοινοβουλίου της 13ης Δεκεμβρίου 2016 σχετικά με μια συνεκτική πολιτική της ΕΕ για τους κλάδους του πολιτισμού και της δημιουργικότητας (9). Οι στατιστικές για το εμπόριο στον τομέα των υπηρεσιών είναι σημαντικές για την παρακολούθηση της λειτουργίας της εσωτερικής αγοράς υπηρεσιών και της ψηφιακής ενιαίας αγοράς και την εκτίμηση των επιπτώσεων των φραγμών στο εμπόριο υπηρεσιών.
(25)
Ο κανονισμός (ΕΚ) αριθ. 223/2009 αποτελεί το πλαίσιο αναφοράς για τον παρόντα κανονισμό, μεταξύ άλλων σε ό,τι αφορά την προστασία των απόρρητων στοιχείων. Ωστόσο, το ιδιαίτερα λεπτομερές επίπεδο πληροφόρησης στον τομέα των στατιστικών για το διεθνές εμπόριο αγαθών απαιτεί ειδικούς κανόνες όσον αφορά την τήρηση του απορρήτου. Ένας εισαγωγέας ή εξαγωγέας αγαθών οφείλει να υποβάλει αίτημα στην ΕΣΑ ώστε να μην κοινοποιούνται τα στατιστικά αποτελέσματα που επιτρέπουν την έμμεση ταυτοποίηση του εν λόγω εισαγωγέα ή εξαγωγέα. Το αίτημα θα πρέπει να θεωρείται αιτιολογημένο από την ΕΣΑ όταν τα στατιστικά αποτελέσματα επιτρέπουν την έμμεση ταυτοποίηση του εν λόγω εισαγωγέα ή εξαγωγέα. Σε αντίθετη περίπτωση, η ΕΣΑ θα πρέπει να δύναται να διαδίδει τα στατιστικά αποτελέσματα σε μορφή που επιτρέπει την έμμεση ταυτοποίηση του εν λόγω εισαγωγέα ή εξαγωγέα.
(26)
Για την παρακολούθηση της προόδου επίτευξης των στόχων που έχει θέσει η στρατηγική «Ευρώπη 2020» σε επίπεδο κρατών μελών και Ένωσης απαιτούνται εναρμονισμένες στατιστικές για την οικονομία της Ένωσης στους τομείς της κλιματικής αλλαγής και της ενεργειακής απόδοσης, της έρευνας και ανάπτυξης, της καινοτομίας και της κοινωνίας των πληροφοριών που καλύπτουν δραστηριότητες παραγωγής εμπορεύσιμων και μη προϊόντων και στο επιχειρηματικό τοπίο στο σύνολό του, ιδίως στη δημογραφία των επιχειρήσεων και την απασχόληση που σχετίζεται με τις δραστηριότητες παραγωγής εμπορεύσιμων προϊόντων. Η πληροφόρηση αυτή παρέχει τη δυνατότητα στους υπεύθυνους χάραξης πολιτικής να λαμβάνουν τεκμηριωμένες αποφάσεις για την ανάπτυξη μιας οικονομίας βασιζόμενης στη γνώση και την καινοτομία, τη βελτίωση της πρόσβασης στην εσωτερική αγορά για τις ΜΜΕ, την ανάπτυξη του επιχειρηματικού πνεύματος και τη βελτίωση της βιωσιμότητας και της ανταγωνιστικότητας.
(27)
Χρειάζονται στατιστικές για την καινοτομία και τις δραστηριότητες Ε&Α για την ανάπτυξη και την παρακολούθηση πολιτικών που στοχεύουν στην ενίσχυση της ανταγωνιστικότητας των κρατών μελών και την αύξηση των μεσοπρόθεσμων και μακροπρόθεσμων δυνατοτήτων για έξυπνη ανάπτυξη και απασχόληση. Η διευρυνόμενη ψηφιακή οικονομία και η αυξημένη χρήση των ΤΠΕ αποτελούν επίσης σημαντικούς παράγοντες ανταγωνιστικότητας και ανάπτυξης στην Ένωση και χρειάζονται στατιστικές για τη στήριξη των σχετικών στρατηγικών και πολιτικών, συμπεριλαμβανομένης της ολοκλήρωσης της ψηφιακής ενιαίας αγοράς.
(28)
Οι στατιστικές για τις επιχειρήσεις είναι επίσης απαραίτητες για την κατάρτιση εθνικών και περιφερειακών λογαριασμών σύμφωνα με τον κανονισμό (ΕΕ) αριθ. 549/2013.
(29)
Οι αξιόπιστες και έγκαιρες στατιστικές είναι απαραίτητες για την υποβολή εκθέσεων για την οικονομική ανάπτυξη κάθε κράτους μέλους στο πλαίσιο της οικονομικής πολιτικής της Ένωσης. Η ΕΚΤ χρειάζεται γρήγορα διαθέσιμες βραχυπρόθεσμες στατιστικές για να αξιολογεί τις οικονομικές εξελίξεις στα κράτη μέλη στο πλαίσιο της ενιαίας νομισματικής πολιτικής.
(30)
Αν και διατηρείται η αρχή της παροχής στατιστικών για τις επιχειρήσεις στο σύνολο της οικονομίας, οι απαιτήσεις όσον αφορά τα στοιχεία θα πρέπει να λαμβάνουν υπόψη, στο μέτρο του δυνατού, την απλούστευση των μέτρων για την ελάφρυνση της επιβάρυνσης των επιχειρηματικών οικονομιών σχετικά μικρών κρατών μελών, σύμφωνα με την αρχή της αναλογικότητας. Οι πρόσθετες απαιτήσεις δεν θα πρέπει να δημιουργούν δυσανάλογο διοικητικό φόρτο στους ερωτώμενους.
(31)
Τα διεθνή πρότυπα, όπως η πρωτοβουλία για την ανταλλαγή στατιστικών στοιχείων και μεταδεδομένων (SDMX), και τα στατιστικά ή τεχνικά πρότυπα που καταρτίζονται στο πλαίσιο του ΕΣΣ, όπως τα πρότυπα μεταδεδομένων και επικύρωσης, θα πρέπει να χρησιμοποιούνται στον βαθμό που σχετίζονται και με τις ευρωπαϊκές στατιστικές για τις επιχειρήσεις. Η επιτροπή του ΕΣΣ (ΕΕΣΣ) έχει εγκρίνει ένα πρότυπο του ΕΣΣ για τις εκθέσεις ποιότητας, σύμφωνα με το άρθρο 12 του κανονισμού (ΕΚ) αριθ. 223/2009. Τα πρότυπα αυτά θα συμβάλουν στην εναρμόνιση της διασφάλισης της ποιότητας και της υποβολής εκθέσεων δυνάμει του παρόντος κανονισμού.
(32)
Προκειμένου να λαμβάνονται υπόψη οι οικονομικές και τεχνικές εξελίξεις, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης για την τροποποίηση των κατηγοριών των στατιστικών πληροφοριών, τον περαιτέρω καθορισμό των λεπτομερειών των στατιστικών πληροφοριών που πρέπει να παρέχονται από τις φορολογικές και τελωνειακές αρχές σύμφωνα με τα παραρτήματα V και VI, αντίστοιχα, καθώς και για την τροποποίηση των λεπτομερών θεμάτων που καθορίζονται στο παράρτημα Ι και στον παρόντα κανονισμό, μειώνοντας το ποσοστό κάλυψης για ενδοενωσιακές εξαγωγές αγαθών.. Είναι ιδιαίτερα σημαντικό να πραγματοποιήσει η Επιτροπή τις κατάλληλες διαβουλεύσεις κατά τις προπαρασκευαστικές εργασίες της, μεταξύ άλλων και σε επίπεδο εμπειρογνωμόνων, καθώς και να διεξαχθούν οι εν λόγω διαβουλεύσεις σύμφωνα με τις αρχές που ορίζονται στη διοργανική συμφωνία της 13ης Απριλίου 2016 για τη βελτίωση του νομοθετικού έργου (10). Πιο συγκεκριμένα, προκειμένου να εξασφαλιστεί η ίση συμμετοχή στην προετοιμασία των κατ’ εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματικά πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ’ εξουσιοδότηση πράξεων.
(33)
Προκειμένου να διασφαλιστούν ενιαίες συνθήκες για την εφαρμογή του παρόντος κανονισμού όσον αφορά τις λεπτομέρειες των μεταβλητών, καθώς και τον μορφότυπο, τα μέτρα ασφαλείας και απορρήτου και τη διαδικασία για την ανταλλαγή απόρρητων στοιχείων για τους σκοπούς του ευρωπαϊκού πλαισίου μητρώων επιχειρήσεων για στατιστικούς σκοπούς, τις ρυθμίσεις, το περιεχόμενο και τις προθεσμίες για τη διαβίβαση των εκθέσεων για την ποιότητα και τα μεταδεδομένα, τα πρότυπα για τη διαβίβαση δεδομένων και μεταδεδομένων και τις παρεκκλίσεις από τις απαιτήσεις του παρόντος κανονισμού ή από τις κατ’ εξουσιοδότηση ή τις εκτελεστικές πράξεις που εκδίδονται σύμφωνα με αυτόν, θα πρέπει να ανατεθούν εκτελεστικές αρμοδιότητες στην Επιτροπή. Για τον ίδιο σκοπό, θα πρέπει να ανατεθούν στην Επιτροπή εκτελεστικές αρμοδιότητες όσον αφορά την εξειδίκευση των διευθετήσεων για την παροχή και ανταλλαγή ορισμένων διοικητικών αρχείων, καθώς και τον μορφότυπο, τα μέτρα ασφάλειας και απορρήτου και τη διαδικασία για την ανταλλαγή απόρρητων στοιχείων για τους σκοπούς των στατιστικών για το ενδοενωσιακό εμπόριο αγαθών, τις προδιαγραφές των σχετικών μεταδεδομένων, το χρονοδιάγραμμα, τις διευθετήσεις για τη συλλογή και την κατάρτιση των στατιστικών πληροφοριών σχετικά με τις ενδοενωσιακές εξαγωγές αγαθών που παρέχονται στο κράτος μέλος εισαγωγής, τις διευθετήσεις για την εφαρμογή του ποσοστού κάλυψης του συνόλου των ενδοενωσιακών εξαγωγών αγαθών σε σχέση με την περίοδο αναφοράς, τον καθορισμό των τεχνικών προδιαγραφών που σχετίζονται με τα συστατικά των στατιστικών στοιχείων για τις στατιστικές πληροφορίες σχετικά με το ενδοενωσιακό εμπόριο αγαθών τα οποία πρέπει να παρέχονται στο κράτος μέλος εισαγωγής, καθώς και τις σχετικές απλουστεύσεις. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (11).
(34)
Όπου αρμόζει, η Επιτροπή θα πρέπει να πραγματοποιεί αναλύσεις κόστους-οφέλους και να διασφαλίζει ότι καμία από τις δράσεις που προτείνει δεν επιφέρει σημαντικό πρόσθετο κόστος ή σημαντική πρόσθετη επιβάρυνση για τα κράτη μέλη ή τους ερωτώμενους, ιδίως για τις ΜΜΕ, λαμβάνοντας υπόψη τα αναμενόμενα οφέλη για τους χρήστες και ότι θα οδηγήσει σε βελτίωση της ποιότητας των στατιστικών.
(35)
Η Επιτροπή θα πρέπει να μπορεί να χορηγεί παρεκκλίσεις από την εφαρμογή του παρόντος κανονισμού ή από τις κατ’ εξουσιοδότηση και τις εκτελεστικές πράξεις που εκδίδονται δυνάμει αυτού, όταν η εν λόγω εφαρμογή έχει ως αποτέλεσμα σημαντικές προσαρμογές στο εθνικό στατιστικό σύστημα ενός κράτους μέλους όσον αφορά την οργάνωση επιπλέον ερευνών ή μείζονες προσαρμογές του συστήματός του παραγωγής στατιστικών για να ληφθούν υπόψη νέες πηγές στοιχείων ή για να επιτραπεί ο συνδυασμός διαφόρων πηγών.
(36)
Σε περίπτωση που απαιτούνται νέες απαιτήσεις σε στοιχεία ή βελτιώσεις για τα σύνολα στοιχείων που καλύπτονται από τον παρόντα κανονισμό, η Επιτροπή θα πρέπει να μπορεί να δρομολογεί πιλοτικές μελέτες, οι οποίες θα εκπονούνται από τα κράτη μέλη σε εθελοντική βάση. Κατά προτεραιότητα, η Επιτροπή θα πρέπει να μπορεί να δρομολογεί πιλοτικές μελέτες που καλύπτουν το «Διεθνές εμπόριο υπηρεσιών», τα «Ακίνητα», τους «Χρηματοοικονομικούς δείκτες» και το «Περιβάλλον και κλίμα».
(37)
Δεδομένου ότι ο στόχος του παρόντος κανονισμού, ήτοι η θέσπιση κοινού πλαισίου στον τομέα των ευρωπαϊκών στατιστικών για τις επιχειρήσεις, δεν μπορεί να επιτευχθεί ικανοποιητικά από τα κράτη μέλη, μπορεί όμως, για λόγους εναρμόνισης και συγκρισιμότητας, να επιτευχθεί καλύτερα σε επίπεδο Ένωσης, η Ένωση δύναται να λάβει μέτρα σύμφωνα με την αρχή της επικουρικότητας του άρθρου 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας όπως ορίζεται στο ίδιο άρθρο, ο παρών κανονισμός δεν υπερβαίνει τα αναγκαία για την επίτευξη αυτού του στόχου.
(38)
Τα μέτρα που ορίζονται στον παρόντα κανονισμό θα αντικαταστήσουν τα μέτρα των κανονισμών (EΚ) αριθ. 48/2004 (12), (EΚ) αριθ. 638/2004 (13), (EΚ) αριθ. 808/2004 (14), (EΚ) αριθ. 716/2007 (15), (EΚ) αριθ. 177/2008, (EΚ) αριθ. 295/2008 (16) και (EΚ) αριθ. 471/2009 (17) του Ευρωπαϊκού Κοινοβουλίου και του Συμβουλίου, της απόφασης αριθ. 1608/2003/ΕΚ του Ευρωπαϊκού Κοινοβουλίου και του Συμβουλίου (18) και των κανονισμών (ΕΟΚ) αριθ. 3924/91 (19) και (ΕΚ) αριθ. 1165/98 (20) του Συμβουλίου. Συνεπώς, οι εν λόγω πράξεις θα πρέπει να καταργηθούν.
(39)
Ζητήθηκε η γνώμη του Ευρωπαίου Επόπτη Προστασίας Δεδομένων σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (21).
(40)
Ζητήθηκε η γνώμη της ΕΕΣΣ,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
ΚΕΦΑΛΑΙΟ Ι
Γενικές διατάξεις
Άρθρο 1
Αντικείμενο
Ο παρών κανονισμός θεσπίζει κοινό νομικό πλαίσιο για:
α)
την ανάπτυξη, την παραγωγή και τη διάδοση των ευρωπαϊκών στατιστικών για τις επιχειρήσεις, που αναφέρονται στο άρθρο 2 παράγραφος 1,
β)
το ευρωπαϊκό πλαίσιο εθνικών στατιστικών μητρώων επιχειρήσεων.
Άρθρο 2
Πεδίο εφαρμογής
1.   Οι ευρωπαϊκές στατιστικές για τις επιχειρήσεις καλύπτουν:
α)
τη διάρθρωση, τις οικονομικές δραστηριότητες και τις επιδόσεις των στατιστικών μονάδων, τις δραστηριότητές τους στους τομείς της Ε&Α και της καινοτομίας, τη χρήση των τεχνολογιών της πληροφορίας και επικοινωνιών (ΤΠΕ) και του ηλεκτρονικού εμπορίου, καθώς και τις παγκόσμιες αλυσίδες αξίας. Για τους σκοπούς του παρόντος κανονισμού, οι ευρωπαϊκές στατιστικές για τις επιχειρήσεις καλύπτουν επίσης τις στατιστικές σχετικά με την Ε&Α στους τομείς της ανώτατης εκπαίδευσης και της κυβέρνησης, καθώς και στον ιδιωτικό μη κερδοσκοπικό τομέα,
β)
την παραγωγή βιομηχανικών προϊόντων και υπηρεσιών, καθώς και το διεθνές εμπόριο αγαθών και υπηρεσιών.
2.   Το ευρωπαϊκό πλαίσιο στατιστικών μητρώων επιχειρήσεων καλύπτει τα εθνικά στατιστικά μητρώα επιχειρήσεων και το μητρώο EuroGroups, καθώς και τις ανταλλαγές δεδομένων μεταξύ τους σύμφωνα με το άρθρο 10.
3.   Τα εθνικά στατιστικά μητρώα επιχειρήσεων που αναφέρονται στην παράγραφο 2 περιλαμβάνουν:
α)
όλες τις επιχειρήσεις που ασκούν οικονομικές δραστηριότητες που συμβάλλουν στο ακαθάριστο εγχώριο προϊόν (ΑΕΠ), καθώς και τις τοπικές μονάδες τους,
β)
τις νομικές μονάδες από τις οποίες αποτελούνται οι επιχειρήσεις αυτές,
γ)
για τις επιχειρήσεις οι οποίες, λόγω του μεγέθους τους, έχουν σημαντική επίδραση και των οποίων οι μονάδες οικονομικής δραστηριότητας (ΜΟΔ) έχουν σημαντική επίδραση στα συγκεντρωτικά (εθνικά) στοιχεία, είτε:
i)
τις ΜΟΔ και το μέγεθος κάθε ΜΟΔ από τις οποίες αποτελούνται οι εν λόγω επιχειρήσεις ή
ii)
τον κωδικό NACE των δευτερευουσών δραστηριοτήτων των εν λόγω επιχειρήσεων, όπως ορίζεται στον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου (22), και το μέγεθος καθεμιάς από τις εν λόγω δευτερεύουσες δραστηριότητες,
δ)
τους ομίλους επιχειρήσεων στους οποίους ανήκουν αυτές οι επιχειρήσεις.
4.   Το μητρώο EuroGroups περιλαμβάνει τις ακόλουθες μονάδες, που ορίζονται στον κανονισμό (ΕΟΚ) αριθ. 696/93 του Συμβουλίου (23):
α)
όλες τις επιχειρήσεις που ασκούν οικονομικές δραστηριότητες που συμβάλλουν στο ΑΕΠ, οι οποίες αποτελούν μέρος ενός πολυεθνικού ομίλου επιχειρήσεων,
β)
τις νομικές μονάδες από τις οποίες αποτελούνται οι εν λόγω επιχειρήσεις,
γ)
τους πολυεθνικούς ομίλους επιχειρήσεων στους οποίους ανήκουν αυτές οι επιχειρήσεις.
5.   Τα νοικοκυριά δεν εμπίπτουν στο πεδίο εφαρμογής του ευρωπαϊκού πλαισίου των στατιστικών μητρώων επιχειρήσεων, εφόσον τα αγαθά και οι υπηρεσίες που παράγουν προορίζονται για ιδία κατανάλωση ή αφορούν την εκμίσθωση ιδιόκτητων ακινήτων.
6.   Οι τοπικές μονάδες ξένων επιχειρήσεων που δεν αποτελούν χωριστές νομικές οντότητες (υποκαταστήματα) και ταξινομούνται ως οιονεί εταιρείες σύμφωνα με τον κανονισμό (ΕΕ) αριθ. 549/2013, θεωρούνται ως επιχειρήσεις για τους σκοπούς των εθνικών στατιστικών μητρώων επιχειρήσεων και του μητρώου EuroGroups.
7.   Οι όμιλοι επιχειρήσεων προσδιορίζονται μέσω των δεσμών ελέγχου μεταξύ των νομικών μονάδων τους σύμφωνα με τον κανονισμό (ΕΕ) αριθ. 549/2013.
8.   Όταν γίνεται αναφορά στα εθνικά στατιστικά μητρώα επιχειρήσεων και το μητρώο EuroGroups, ο παρών κανονισμός εφαρμόζεται μόνο σε μονάδες που ασκούν, εν όλω ή εν μέρει, οικονομική δραστηριότητα και σε οικονομικά μη ενεργές νομικές μονάδες, οι οποίες αποτελούν μέρος μιας επιχείρησης σε συνδυασμό με οικονομικά ενεργές νομικές μονάδες.
9.   Για τους σκοπούς του ευρωπαϊκού πλαισίου στατιστικών μητρώων επιχειρήσεων τα ακόλουθα θεωρούνται οικονομική δραστηριότητα:
α)
κάθε δραστηριότητα που συνίσταται στην προσφορά αγαθών και υπηρεσιών σε συγκεκριμένη αγορά,
β)
οι μη εμπορεύσιμες υπηρεσίες που συμβάλλουν στο ΑΕΠ,
γ)
η άμεση και έμμεση κατοχή ενεργών νομικών μονάδων.
Η κατοχή περιουσιακών στοιχείων και/ή υποχρεώσεων μπορεί επίσης να θεωρηθεί ως οικονομική δραστηριότητα.
10.   Οι στατιστικές μονάδες στο πλαίσιο του ευρωπαϊκού πλαισίου στατιστικών μητρώων επιχειρήσεων ορίζονται σύμφωνα με τον κανονισμό (ΕΟΚ) αριθ. 696/93, με την επιφύλαξη των περιορισμών που προβλέπονται στο παρόν άρθρο.
Άρθρο 3
Ορισμοί
1.   Για τους σκοπούς του παρόντος κανονισμού εφαρμόζονται οι ακόλουθοι ορισμοί:
α)
«στατιστική μονάδα»: οι στατιστικές μονάδες κατά την έννοια του κανονισμού (ΕΟΚ) αριθ. 696/93,
β)
«μονάδα αναφοράς»: η μονάδα που παρέχει τα στοιχεία,
γ)
«τομέας»: ένα ή περισσότερα σύνολα στοιχείων που καλύπτουν συγκεκριμένα θέματα,
δ)
«θέμα»:το περιεχόμενο των πληροφοριών που πρέπει να καταρτιστούν· κάθε θέμα καλύπτει ένα ή περισσότερα λεπτομερή θέματα,
ε)
«λεπτομερές θέμα»: το αναλυτικό περιεχόμενο των πληροφοριών που πρέπει να καταρτιστούν σε σχέση με ένα θέμα· κάθε λεπτομερές θέμα καλύπτει μία ή περισσότερες μεταβλητές,
στ)
«μεταβλητή»: χαρακτηριστικό μιας μονάδας που μπορεί να λάβει περισσότερες από μία τιμές από ένα σύνολο τιμών,
ζ)
«δραστηριότητα παραγωγής εμπορεύσιμων προϊόντων»: δραστηριότητα παραγωγής εμπορεύσιμων προϊόντων κατά την έννοια του κανονισμού (ΕΕ) αριθ. 549/2013,
η)
«δραστηριότητα παραγωγής μη εμπορεύσιμων προϊόντων»: δραστηριότητα παραγωγής μη εμπορεύσιμων προϊόντων κατά την έννοια του παραρτήματος Α κεφάλαιο 1 σημείο 1.34 του κανονισμού (ΕΕ) αριθ. 549/2013,
θ)
«παραγωγοί εμπορεύσιμων προϊόντων»: παραγωγοί εμπορεύσιμων προϊόντων όπως ορίζονται στο παράρτημα Α κεφάλαιο 3 σημείο 3.24 του κανονισμού (ΕΕ) αριθ. 549/2013,
ι)
«παραγωγοί μη εμπορεύσιμων προϊόντων»: παραγωγοί μη εμπορεύσιμων προϊόντων όπως ορίζονται στο παράρτημα Α κεφάλαιο 3 σημείο 3.26 του κανονισμού (ΕΕ) αριθ. 549/2013,
ια)
«εθνικές στατιστικές αρχές» ή «ΕΣΑ»: οι εθνικές στατιστικές υπηρεσίες και άλλες εθνικές αρχές που είναι υπεύθυνες για την ανάπτυξη, την παραγωγή και τη διάδοση των ευρωπαϊκών στατιστικών και ορίζονται από κάθε κράτος μέλος σύμφωνα με το άρθρο 5 παράγραφος 1 του κανονισμού (ΕΚ) αριθ. 223/2009,
ιβ)
«επίσημη πηγή»: ο αποκλειστικός πάροχος αρχείων στοιχείων που περιέχουν στοιχεία από το εθνικό στατιστικό μητρώο επιχειρήσεων και το μητρώο EuroGroups σύμφωνα με τα πρότυπα ποιότητας που αναφέρονται στο άρθρο 17,
ιγ)
«μικροδεδομένα»: ατομικές παρατηρήσεις ή μετρήσεις χαρακτηριστικών ταυτοποιήσιμων μονάδων αναφοράς ή στατιστικών μονάδων,
ιδ)
«χρήση για στατιστικούς σκοπούς»: χρήση για στατιστικούς σκοπούς κατά τον ορισμό του άρθρου 3 σημείο 8) του κανονισμού (ΕΚ) αριθ. 223/2009,
ιε)
«απόρρητα στοιχεία»: απόρρητα στοιχεία κατά τον ορισμό του άρθρου 3 σημείο 7) του κανονισμού (ΕΚ) αριθ. 223/2009,
ιστ)
«φορολογικές αρχές»: οι εθνικές αρχές του κράτους μέλους που είναι αρμόδιες για την εφαρμογή της οδηγίας 2006/112/ΕΚ του Συμβουλίου (24),
ιζ)
«τελωνειακές αρχές»: οι τελωνειακές αρχές όπως ορίζονται στο άρθρο 5 σημείο 1) του κανονισμού (ΕΕ) αριθ. 952/2013,
ιη)
«πολυεθνικός όμιλος επιχειρήσεων»: ο όμιλος επιχειρήσεων κατά την έννοια του μέρους ΙΙΙ Γ του παραρτήματος του κανονισμού (ΕΟΚ) αριθ. 696/93, που διαθέτει τουλάχιστον δύο επιχειρήσεις ή νομικές μονάδες, κάθε μία εκ των οποίων είναι εγκατεστημένη σε διαφορετική χώρα.
2.   Για τους σκοπούς των άρθρων 11 έως 15 ισχύουν οι ακόλουθοι ορισμοί:
α)
«κράτος μέλος εξαγωγής»: το κράτος μέλος από το στατιστικό έδαφος του οποίου εξάγονται τα αγαθά με προορισμό κράτος μέλος εισαγωγής,
β)
«κράτος μέλος εισαγωγής»: το κράτος μέλος στο στατιστικό έδαφος του οποίου εισάγονται αγαθά προερχόμενα από κράτος μέλος εξαγωγής,
γ)
«αγαθά»: κινητή περιουσία, συμπεριλαμβανομένης της ηλεκτρικής ενέργειας και του φυσικού αερίου.
ΚΕΦΑΛΑΙΟ ΙΙ
Πηγές στοιχείων
Άρθρο 4
Πηγές στοιχείων και μέθοδοι
Τα κράτη μέλη παράγουν τις στατιστικές που αναφέρονται στα άρθρα 6 και 7, καθώς και συγκροτούν τα εθνικά στατιστικά μητρώα επιχειρήσεών τους σύμφωνα με το άρθρο 9, χρησιμοποιώντας όλες τις σχετικές πηγές στοιχείων, αποφεύγοντας παράλληλα την υπερβολική επιβάρυνση για τους ερωτώμενους και λαμβάνοντας δεόντως υπόψη τη σχέση κόστους/αποτελεσματικότητας των ΕΣΑ.
Για την παραγωγή στατιστικών και των εθνικών στατιστικών μητρώων επιχειρήσεων που απαιτούνται βάσει του παρόντος κανονισμού και με την προϋπόθεση ότι τα αποτελέσματα πληρούν τα κριτήρια ποιότητας που αναφέρονται στο άρθρο 17, οι ΕΣΑ μπορούν να χρησιμοποιούν τις ακόλουθες πηγές στοιχείων, συμπεριλαμβανομένων των συνδυασμών αυτών:
α)
έρευνες,
β)
διοικητικά αρχεία, συμπεριλαμβανομένων των πληροφοριών από τις φορολογικές και τελωνειακές αρχές, όπως ετήσιες οικονομικές καταστάσεις,
γ)
ανταλλαγές μικροδεδομένων,
δ)
οποιεσδήποτε άλλες σχετικές πηγές, μέθοδοι ή καινοτόμες προσεγγίσεις εφόσον αυτές επιτρέπουν την παραγωγή δεδομένων τα οποία είναι συγκρίσιμα και συμβατά με τις ισχύουσες ειδικές απαιτήσεις ποιότητας.
Για έρευνες, όπως αναφέρονται στο δεύτερο εδάφιο στοιχείο α), οι μονάδες αναφοράς που καλούνται από τα κράτη μέλη παρέχουν επίκαιρες, ακριβείς και πλήρεις πληροφορίες που απαιτούνται για την παραγωγή των στατιστικών και των εθνικών στατιστικών μητρώων επιχειρήσεων που απαιτούνται βάσει του παρόντος κανονισμού.
Οι μέθοδοι και οι προσεγγίσεις που αναφέρονται στο δεύτερο εδάφιο στοιχείο δ) διαθέτουν επιστημονική βάση και είναι ορθά τεκμηριωμένες.
Άρθρο 5
Πρόσβαση σε διοικητικά αρχεία και παροχή πληροφοριών
1.   Σύμφωνα με το άρθρο 17α του κανονισμού (ΕΚ) αριθ. 223/2009, οι ΕΣΑ και η Επιτροπή (Eurostat) έχουν δικαίωμα πρόσβασης και χρήσης, άμεσα και χωρίς δαπάνη, όλων των διοικητικών αρχείων, καθώς και ενσωμάτωσης των αρχείων αυτών σε άλλες πηγές στοιχείων για την εκπλήρωση των στατιστικών απαιτήσεων στο πλαίσιο του παρόντος κανονισμού και την επικαιροποίηση των εθνικών στατιστικών μητρώων επιχειρήσεων και του μητρώου EuroGroups. Η πρόσβαση στα αρχεία από τις ΕΣΑ και την Επιτροπή (Eurostat) περιορίζεται στα διοικητικά αρχεία του δικού τους αντίστοιχου δημόσιου διοικητικού συστήματος.
2.   Με την επιφύλαξη της παραγράφου 1, οι φορολογικές αρχές σε κάθε κράτος μέλος παρέχουν στις αρμόδιες ΕΣΑ πληροφορίες για στατιστικούς σκοπούς σχετικά με τις εξαγωγές και τις εισαγωγές αγαθών, όπως προσδιορίζονται στο παράρτημα V.
Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 22 προκειμένου:
α)
να τροποποιεί το παράρτημα V καθορίζοντας τις κατηγορίες στατιστικών πληροφοριών που πρέπει να παρέχουν οι φορολογικές αρχές και
β)
να συμπληρώνει τον παρόντα κανονισμό με τον περαιτέρω καθορισμό των στατιστικών πληροφοριών που πρέπει να παρέχουν οι φορολογικές αρχές σύμφωνα με το παράρτημα V.
3.   Με την επιφύλαξη της παραγράφου 1, η τελωνειακή αρχή σε κάθε κράτος μέλος παρέχει στις αρμόδιες ΕΣΑ πληροφορίες για στατιστικούς σκοπούς σχετικά με τις εξαγωγές και τις εισαγωγές αγαθών, όπως προσδιορίζονται στο παράρτημα VI.
Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 22 προκειμένου:
α)
να τροποποιεί το παράρτημα VΙ καθορίζοντας τις κατηγορίες στατιστικών πληροφοριών που πρέπει να παρέχουν οι φορολογικές αρχές και
β)
να συμπληρώνει τον παρόντα κανονισμό με τον περαιτέρω καθορισμό των στατιστικών πληροφοριών που πρέπει να παρέχουν οι φορολογικές αρχές σύμφωνα με το παράρτημα VΙ.
4.   Για να καταρτίσουν εναρμονισμένες στατιστικές σχετικά με το διεθνές εμπόριο αγαθών και για να βελτιώσουν την ποιότητα των εν λόγω στατιστικών, οι ΕΣΑ των εμπλεκόμενων κρατών μελών ανταλλάσσουν μικροδεδομένα για στατιστικούς σκοπούς τα οποία λαμβάνουν από τις τελωνειακές αρχές τους σχετικά με τις εξαγωγές και τις εισαγωγές αγαθών, για την εκτίμηση των οιονεί διαμετακομιστικών εξαγωγών και εισαγωγών του κράτους μέλους τους.
Για άλλες εμπορικές ροές στις οποίες εμπλέκονται οι τελωνειακές αρχές περισσότερων του ενός κρατών μελών, οι ΕΣΑ ανταλλάσσουν τα αντίστοιχα μικροδεδομένα σχετικά με τις εξαγωγές ή τις εισαγωγές αγαθών με στόχο τη βελτίωση της ποιότητας των σχετικών στατιστικών.
5.   Η Επιτροπή μπορεί να εκδίδει εκτελεστικές πράξεις για να προσδιορίζει τις διευθετήσεις για την ανταλλαγή στοιχείων σύμφωνα με το παρόν άρθρο.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
ΚΕΦΑΛΑΙΟ ΙΙΙ
Στατιστικές για τις επιχειρήσεις
Άρθρο 6
Απαιτήσεις σε στοιχεία
1.   Οι ευρωπαϊκές στατιστικές για τις επιχειρήσεις καλύπτουν τους ακόλουθους τομείς:
α)
βραχυπρόθεσμες στατιστικές για τις επιχειρήσεις,
β)
στατιστικές για τις επιχειρήσεις σε επίπεδο χώρας,
γ)
στατιστικές για τις επιχειρήσεις σε επίπεδο περιφέρειας,
δ)
στατιστικές σχετικά με διεθνείς δραστηριότητες.
2.   Οι τομείς περιλαμβάνουν ένα ή περισσότερα από τα ακόλουθα θέματα που παρουσιάζονται λεπτομερέστερα στο παράρτημα Ι:
α)
πληθυσμός των επιχειρήσεων,
β)
παγκόσμιες αλυσίδες αξίας,
γ)
χρήση ΤΠΕ και ηλεκτρονικό εμπόριο,
δ)
καινοτομία,
ε)
διεθνές εμπόριο αγαθών,
στ)
διεθνές εμπόριο υπηρεσιών,
ζ)
επενδύσεις,
η)
εισροές εργασίας,
θ)
αποτελέσματα και επιδόσεις,
ι)
τιμές,
ια)
αγορές,
ιβ)
ακίνητα,
ιγ)
εισροές Ε&Α.
3.   Η περιοδικότητα, η περίοδος αναφοράς και η στατιστική μονάδα κάθε θέματος καθορίζονται στο παράρτημα II.
4.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 22 για την τροποποίηση των λεπτομερών θεμάτων που προσδιορίζονται στο παράρτημα I.
5.   Κατά την άσκηση της εξουσίας έκδοσης κατ’ εξουσιοδότηση πράξεων σύμφωνα με την παράγραφο 4, η Επιτροπή διασφαλίζει ότι πληρούνται οι ακόλουθες προϋποθέσεις:
α)
οι κατ’ εξουσιοδότηση πράξεις αποσκοπούν στην επίτευξη ουδετερότητας ή μείωσης του κόστους και της επιβάρυνσης και, σε κάθε περίπτωση, δεν επιφέρουν σημαντικό πρόσθετο κόστος ή σημαντική πρόσθετη επιβάρυνση για τα κράτη μέλη ή τους ερωτώμενους,
β)
δεν αντικαθίστανται από άλλο λεπτομερές θέμα πάνω από, κατά το μέγιστο, ένα λεπτομερές θέμα για τον τομέα «Βραχυπρόθεσμες στατιστικές για τις επιχειρήσεις», τρία λεπτομερή θέματα για τον τομέα «Στατιστικές για τις επιχειρήσεις σε επίπεδο χώρας», δύο λεπτομερή θέματα για τον τομέα «Στατιστικές για τις επιχειρήσεις σε επίπεδο περιφέρειας» και δύο λεπτομερή θέματα για τον τομέα «Στατιστικές σχετικά με διεθνείς δραστηριότητες» που παρατίθενται στο παράρτημα Ι και δεν προστίθεται πάνω από ένα, κατά το μέγιστο, λεπτομερές θέμα συνολικά για όλους τους τομείς σε διάστημα πέντε συνεχόμενων ετών,
γ)
οι κατ’ εξουσιοδότηση πράξεις εκδίδονται τουλάχιστον 18 μήνες πριν από τη λήξη της περιόδου αναφοράς των στοιχείων, με εξαίρεση τα θέματα «Καινοτομία» και «Χρήση ΤΠΕ και ηλεκτρονικό εμπόριο» για τα οποία οι κατ’ εξουσιοδότηση πράξεις εκδίδονται τουλάχιστον έξι και δεκαπέντε μήνες, αντίστοιχα, πριν από τη λήξη της περιόδου αναφοράς των στοιχείων,
δ)
κάθε νέο λεπτομερές θέμα αξιολογείται ως προς τη σκοπιμότητά του μέσω πιλοτικών μελετών που πραγματοποιούν τα κράτη μέλη σύμφωνα με το άρθρο 20.
6.   Η παράγραφος 5 στοιχείο β) δεν εφαρμόζεται για:
α)
τα λεπτομερή θέματα εντός των θεμάτων «Καινοτομία», «Χρήση ΤΠΕ και ηλεκτρονικό εμπόριο», και «Παγκόσμιες αλυσίδες αξίας»,
β)
τροποποιήσεις που απορρέουν από τις αλλαγές στα λογιστικά πλαίσια των εθνικών και περιφερειακών λογαριασμών σύμφωνα με τον κανονισμό (ΕΕ) αριθ. 549/2013 και των στατιστικών σχετικά με το ισοζύγιο πληρωμών σύμφωνα με τον κανονισμό (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου (25).
Άρθρο 7
Τεχνικές προδιαγραφές των απαιτούμενων στοιχείων
1.   Για τα λεπτομερή θέματα που απαριθμούνται στο παράρτημα I, τα κράτη μέλη καταρτίζουν στοιχεία σχετικά με κάθε λεπτομερές θέμα. Η Επιτροπή μπορεί να εκδίδει εκτελεστικές πράξεις για να προσδιορίζει περαιτέρω τα ακόλουθα συστατικά των στοιχείων που πρέπει να διαβιβάζονται βάσει του παρόντος κανονισμού, τους τεχνικούς ορισμούς τους και τις απλουστεύσεις τους:
α)
μεταβλητές,
β)
μονάδα μέτρησης,
γ)
στατιστικός πληθυσμός (συμπεριλαμβανομένων των απαιτήσεων όσον αφορά τις δραστηριότητες παραγωγής ή τους παραγωγούς εμπορεύσιμων ή μη προϊόντων),
δ)
ταξινομήσεις (συμπεριλαμβανομένου του προϊόντος, των χωρών και εδαφών, καθώς και των καταλόγων με το είδος των συναλλαγών) και κατανομές,
ε)
διαβίβαση αρχείων μικροδεδομένων σε εθελοντική βάση,
στ)
χρήση προσεγγίσεων και απαιτήσεις ποιότητας,
ζ)
προθεσμία διαβίβασης των στοιχείων,
η)
πρώτη περίοδος αναφοράς,
θ)
στάθμιση και αλλαγή έτους βάσης για τον τομέα «Βραχυπρόθεσμες στατιστικές για τις επιχειρήσεις»,
ι)
περαιτέρω προδιαγραφές, συμπεριλαμβανομένης της περιόδου αναφοράς, για το θέμα «Διεθνές εμπόριο αγαθών».
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
2.   Κατά την άσκηση των εξουσιών που αναφέρονται στην παράγραφο 1 όσον αφορά τις απλουστεύσεις, η Επιτροπή λαμβάνει υπόψη το μέγεθος και την οικονομική σημασία των τομέων των επιχειρήσεων, σύμφωνα με την αρχή της αναλογικότητας, προκειμένου να ελαφρυνθεί η επιβάρυνση στις επιχειρήσεις. Επιπλέον, η Επιτροπή εξασφαλίζει ότι διατηρούνται οι εισροές που χρειάζονται για την κατάρτιση των λογιστικών πλαισίων των εθνικών και περιφερειακών λογαριασμών σύμφωνα με τον κανονισμό (ΕΕ) αριθ. 549/2013 και των στατιστικών σχετικά με το ισοζύγιο πληρωμών σύμφωνα με τον κανονισμό (ΕΚ) αριθ. 184/2005. Οι εκτελεστικές πράξεις, εκτός των πρώτων εκτελεστικών πράξεων που πρόκειται να εκδοθούν δυνάμει του παρόντος κανονισμού, εκδίδονται τουλάχιστον 18 μήνες πριν από τη λήξη της περιόδου αναφοράς των στοιχείων για τα θέματα που απαριθμούνται στο παράρτημα Ι. Για τα θέματα «Καινοτομία» και «Χρήση ΤΠΕ και ηλεκτρονικό εμπόριο» οι εκτελεστικές πράξεις εκδίδονται τουλάχιστον έξι και δεκαπέντε μήνες, αντιστοίχως, πριν από τη λήξη της περιόδου αναφοράς των στοιχείων.
3.   Κατά την έκδοση εκτελεστικών πράξεων σύμφωνα με την παράγραφο 1 στοιχείο α), εκτός από τα θέματα που απαριθμούνται στο άρθρο 6 παράγραφος 2 στοιχεία β), γ) και δ) του παρόντος κανονισμού, η Επιτροπή διασφαλίζει ότι ο αριθμός των μεταβλητών σε κάθε τομέα που παρατίθεται στο άρθρο 6 παράγραφος 1 δεν υπερβαίνει:
α)
τις 22 μεταβλητές για τον τομέα «βραχυπρόθεσμες στατιστικές για τις επιχειρήσεις»,
β)
τις 93 μεταβλητές για τον τομέα «στατιστικές για τις επιχειρήσεις σε επίπεδο χώρας»,
γ)
τις 31 μεταβλητές για τον τομέα «στατιστικές για τις επιχειρήσεις σε επίπεδο περιφέρειας» και
δ)
τις 26 μεταβλητές για τον τομέα «στατιστικές σχετικά με διεθνείς δραστηριότητες».
4.   Κατά την έκδοση εκτελεστικών πράξεων σύμφωνα με την παράγραφο 1 στοιχείο α) για τα θέματα που απαριθμούνται στο άρθρο 6 παράγραφος 2 στοιχεία β), γ) και δ), η Επιτροπή διασφαλίζει ότι ο αριθμός των μεταβλητών σε κάθε θέμα δεν υπερβαίνει:
α)
τις 20 μεταβλητές για το θέμα «παγκόσμιες αλυσίδες αξίας»,
β)
τις 73 μεταβλητές για το θέμα «χρήση ΤΠΕ και ηλεκτρονικό εμπόριο» και
γ)
τις 57 μεταβλητές για το θέμα «καινοτομία».
5.   Όπου απαιτούνται νέα στοιχεία για την ανταπόκριση στις ανάγκες των χρηστών και την παροχή ορισμένου βαθμού ευελιξίας, η Επιτροπή μπορεί να αλλάξει όχι περισσότερες από πέντε μεταβλητές για καθέναν από τους τομείς «βραχυπρόθεσμες στατιστικές για τις επιχειρήσεις», «στατιστικές για τις επιχειρήσεις σε επίπεδο περιφέρειας» και «στατιστικές σχετικά με διεθνείς δραστηριότητες» και όχι περισσότερες από 20 μεταβλητές για τον τομέα «στατιστικές για τις επιχειρήσεις σε επίπεδο χώρας» σε οποιοδήποτε διάστημα πέντε συνεχόμενων ημερολογιακών ετών, σύμφωνα με την παράγραφο 3. Τα εν λόγω ανώτατα όρια δεν εφαρμόζονται για τα θέματα «παγκόσμιες αλυσίδες αξίας», «καινοτομία» ή «χρήση ΤΠΕ και ηλεκτρονικό εμπόριο».
6.   Κατά παρέκκλιση από την παράγραφο 3 του παρόντος άρθρου, όπου απαιτούνται νέα δεδομένα για την ανταπόκριση στις ανάγκες των χρηστών με σκοπό την παροχή ορισμένου βαθμού ευελιξίας μετά τις πιλοτικές μελέτες που αναφέρονται στο άρθρο 20, ο συνολικός αριθμός μεταβλητών για τους τομείς που αναφέρονται στην παράγραφο 3 του παρόντος άρθρου δεν αυξάνεται πάνω από 10 μεταβλητές.
7.   Κατά την εκπόνηση των εκτελεστικών πράξεων που αναφέρονται στην παράγραφο 1, λαμβάνονται υπόψη οποιαδήποτε ενδεχόμενα επιπλέον έξοδα ή διοικητικές επιβαρύνσεις των κρατών μελών ή των ερωτωμένων, καθώς και εκτίμηση της προβλεπόμενης βελτίωσης της ποιότητας των στατιστικών και κάθε άλλου άμεσου ή έμμεσου οφέλους που προκύπτει από την πρόσθετη προτεινόμενη δράση.
Το πρώτο εδάφιο της παρούσας παραγράφου δεν ισχύει για τις αλλαγές που απορρέουν από τροποποιήσεις ταξινομήσεων και ονοματολογιών ή αλλαγές στα λογιστικά πλαίσια των εθνικών και περιφερειακών λογαριασμών σύμφωνα με τον κανονισμό (ΕΕ) αριθ. 549/2013 και των στατιστικών σχετικά με το ισοζύγιο πληρωμών σύμφωνα με τον κανονισμό (ΕΚ) αριθ. 184/2005.
ΚΕΦΑΛΑΙΟ IV
Μητρώα επιχειρήσεων
Άρθρο 8
Ευρωπαϊκό πλαίσιο στατιστικών μητρώων επιχειρήσεων
1.   Η Επιτροπή (Eurostat) καταρτίζει το μητρώο EuroGroups πολυεθνικών ομίλων επιχειρήσεων για στατιστικούς σκοπούς σε επίπεδο Ένωσης.
2.   Τα κράτη μέλη καταρτίζουν σε εθνικό επίπεδο ένα ή περισσότερα εθνικά στατιστικά μητρώα επιχειρήσεων, που διαθέτουν εναρμονισμένο κοινό πυρήνα σύμφωνα με τον παρόντα κανονισμό, ως βάση για την προετοιμασία και τον συντονισμό ερευνών και ως πηγή πληροφοριών για τη στατιστική ανάλυση του πληθυσμού των επιχειρήσεων και των δημογραφικών του στοιχείων, για τη χρήση διοικητικών στοιχείων και για τον εντοπισμό και τη συγκρότηση στατιστικών μονάδων.
3.   Τα κράτη μέλη και η Επιτροπή (Eurostat) ανταλλάσσουν στοιχεία για τους σκοπούς του ευρωπαϊκού πλαισίου στατιστικών μητρώων επιχειρήσεων όπως ορίζεται στο άρθρο 10.
4.   Τα εθνικά στατιστικά μητρώα επιχειρήσεων και το μητρώο EuroGroups αποτελούν τη μόνη επίσημη πηγή από την οποία προκύπτουν υψηλής ποιότητας και εναρμονισμένοι πληθυσμοί στατιστικών μητρώων επιχειρήσεων, σύμφωνα με το άρθρο 17, για την παραγωγή ευρωπαϊκών στατιστικών.
Τα εθνικά στατιστικά μητρώα επιχειρήσεων αποτελούν την επίσημη πηγή για τους πληθυσμούς των εθνικών στατιστικών μητρώων επιχειρήσεων. Το μητρώο EuroGroups είναι η επίσημη πηγή για το ευρωπαϊκό στατιστικό σύστημα, ως πληθυσμός μητρώου για τις στατιστικές επιχειρήσεων που απαιτεί τον συντονισμό των διασυνοριακών πληροφοριών που αφορούν πολυεθνικούς ομίλους επιχειρήσεων.
Άρθρο 9
Απαιτήσεις για το ευρωπαϊκό πλαίσιο στατιστικών μητρώων επιχειρήσεων
1.   Οι στατιστικές και νομικές μονάδες που καλύπτει το ευρωπαϊκό πλαίσιο στατιστικών μητρώων επιχειρήσεων σύμφωνα με το άρθρο 8 χαρακτηρίζονται από τα στοιχεία που παρατίθενται σε αμφότερα τα ακόλουθα σημεία, που προσδιορίζονται περαιτέρω στο παράρτημα ΙΙΙ:
α)
λεπτομερή θέματα του μητρώου και μοναδικός κωδικός αναγνώρισης,
β)
χρονική περίοδος αναφοράς και περιοδικότητα.
2.   Η Επιτροπή μπορεί να εκδίδει εκτελεστικές πράξεις για τον προσδιορισμό των μεταβλητών που αφορούν τα λεπτομερή θέματα του μητρώου που παρατίθενται στο παράρτημα ΙΙΙ.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
3.   Κατά την έκδοση εκτελεστικών πράξεων σύμφωνα με την παράγραφο 2, η Επιτροπή διασφαλίζει ότι δεν επιβάλλεται σημαντικό πρόσθετο κόστος ή σημαντική πρόσθετη επιβάρυνση στα κράτη μέλη ή στους ερωτωμένους.
Άρθρο 10
Ανταλλαγή πληροφοριών και πρόσβαση σε απόρρητα στοιχεία για τους σκοπούς του ευρωπαϊκού πλαισίου στατιστικών μητρώων επιχειρήσεων
1.   Τα κράτη μέλη ανταλλάσσουν απόρρητα στοιχεία.
Για τον σκοπό αυτό, η ανταλλαγή απόρρητων στοιχείων για πολυεθνικούς ομίλους επιχειρήσεων και μονάδες που ανήκουν στους ομίλους αυτούς, που περιλαμβάνει τις μεταβλητές που παρατίθενται στο παράρτημα IV, πραγματοποιείται, αποκλειστικά για στατιστικούς σκοπούς, μεταξύ των ΕΣΑ διαφορετικών κρατών μελών, εφόσον η ανταλλαγή γίνεται για τη διασφάλιση της ποιότητας των πληροφοριών σχετικά με τους πολυεθνικούς ομίλους επιχειρήσεων στην Ένωση. Τέτοιες ανταλλαγές μπορούν επίσης να πραγματοποιούνται με σκοπό τη μείωση του φόρτου απόκρισης.
Εφόσον η εν λόγω ανταλλαγή απόρρητων στοιχείων γίνεται για τη διασφάλιση της ποιότητας των πληροφοριών για τους πολυεθνικούς ομίλους επιχειρήσεων στην Ένωση και η εθνική στατιστική αρχή που παρέχει τα στοιχεία έχει εγκρίνει ρητά την ανταλλαγή, οι εθνικές κεντρικές τράπεζες μπορούν να συμμετέχουν στην ανταλλαγή απόρρητων στοιχείων, αποκλειστικά για στατιστικούς σκοπούς.
2.   Η Επιτροπή (Eurostat) και τα κράτη μέλη ανταλλάσσουν απόρρητα στοιχεία.
Για τον σκοπό αυτό, οι ΕΣΑ διαβιβάζουν στοιχεία για τους πολυεθνικούς ομίλους επιχειρήσεων και τις μονάδες που ανήκουν στους ομίλους αυτούς, όπου περιλαμβάνονται οι μεταβλητές που παρατίθενται στο παράρτημα IV, στην Επιτροπή (Eurostat), ώστε να παρέχει, αποκλειστικά για στατιστικούς σκοπούς, πληροφορίες για τους πολυεθνικούς ομίλους επιχειρήσεων στην Ένωση.
Για να εξασφαλιστεί η συνεπής καταχώριση στοιχείων και για να χρησιμοποιηθούν αποκλειστικά για στατιστικούς σκοπούς, η Επιτροπή (Eurostat) διαβιβάζει, στις αρμόδιες ΕΣΑ κάθε κράτους μέλους, στοιχεία για πολυεθνικούς ομίλους επιχειρήσεων, συμπεριλαμβανομένων των μονάδων που ανήκουν στους εν λόγω ομίλους, τα οποία περιλαμβάνουν τις μεταβλητές που παρατίθενται στο παράρτημα IV, όταν τουλάχιστον μία νομική μονάδα του ομίλου είναι εγκατεστημένη στην επικράτεια του εν λόγω κράτους μέλους.
Για να εξασφαλιστεί η αποτελεσματικότητα και η υψηλή ποιότητα στην παραγωγή του μητρώου EuroGroups, αποκλειστικά για στατιστικούς σκοπούς, η Επιτροπή (Eurostat) διαβιβάζει στις ΕΣΑ τα στοιχεία για όλους τους πολυεθνικούς ομίλους επιχειρήσεων που έχουν καταχωριστεί στο μητρώο EuroGroups, συμπεριλαμβανομένων των μονάδων που ανήκουν σε αυτούς τους ομίλους, στα οποία περιλαμβάνονται οι μεταβλητές που παρατίθενται στο παράρτημα IV.
3.   Η Επιτροπή (Eurostat) και τα κράτη μέλη ανταλλάσσουν απόρρητα στοιχεία για την ταυτοποίηση των νομικών μονάδων.
Για τον σκοπό αυτό, οι ΕΣΑ διαβιβάζουν στην Επιτροπή (Eurostat) στοιχεία σχετικά με τις ενσωματωμένες νομικές μονάδες, τα οποία περιορίζονται στις μεταβλητές ταυτοποίησης, στις δημογραφικές μεταβλητές και στις παραμέτρους στρωματοποίησης που παρατίθενται στο παράρτημα IV, αποκλειστικά για τους σκοπούς της μοναδικής ταυτοποίησης των νομικών μονάδων στην Ένωση.
Για να εξασφαλιστεί η αποτελεσματικότητα και η υψηλή ποιότητα στην παραγωγή του μητρώου EuroGroups, η Επιτροπή (Eurostat) διαβιβάζει στις ΕΣΑ κάθε κράτους μέλους στοιχεία σχετικά με τις νομικές μονάδες, τα οποία περιορίζονται στις μεταβλητές ταυτοποίησης, στις δημογραφικές μεταβλητές και στις παραμέτρους στρωματοποίησης που παρατίθενται στο παράρτημα IV, αποκλειστικά για τους σκοπούς της ταυτοποίησης των νομικών μονάδων στην Ένωση.
4.   Η ανταλλαγή απόρρητων στοιχείων μεταξύ της Επιτροπής (Eurostat) και των κεντρικών τραπεζών είναι δυνατόν να πραγματοποιείται, αποκλειστικά για στατιστικούς σκοπούς, μεταξύ της Επιτροπής (Eurostat) και των εθνικών κεντρικών τραπεζών και μεταξύ της Επιτροπής (Eurostat) και της ΕΚΤ, εφόσον η ανταλλαγή γίνεται για τη διασφάλιση της ποιότητας των πληροφοριών σχετικά με τους πολυεθνικούς ομίλους επιχειρήσεων στην Ένωση και η ανταλλαγή έχει επιτραπεί ρητά από τις αρμόδιες ΕΣΑ.
5.   Η Επιτροπή μπορεί να εκδίδει εκτελεστικές πράξεις για τον προσδιορισμό των τεχνικών λεπτομερειών των μεταβλητών που παρατίθενται στο παράρτημα IV.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
6.   Για να εξασφαλιστεί ότι τα στοιχεία που ανταλλάσσονται βάσει του παρόντος άρθρου χρησιμοποιούνται αποκλειστικά για στατιστικούς σκοπούς, η Επιτροπή μπορεί να εκδίδει εκτελεστικές πράξεις που καθορίζουν τον μορφότυπο, τα μέτρα ασφάλειας και απορρήτου για τέτοια στοιχεία, καθώς και τη διαδικασία για την ανταλλαγή στοιχείων.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
7.   Όταν η Επιτροπή (Eurostat), οι ΕΣΑ, οι εθνικές κεντρικές τράπεζες και η ΕΚΤ παραλαμβάνουν απόρρητα στοιχεία σχετικά με μονάδες που βρίσκονται εντός ή εκτός της εθνικής επικράτειας δυνάμει του παρόντος άρθρου, χειρίζονται τις εν λόγω πληροφορίες εμπιστευτικώς, σύμφωνα με τον κανονισμό (ΕΚ) αριθ. 223/2009.
Η διαβίβαση απόρρητων στοιχείων μεταξύ των ΕΣΑ και της Επιτροπής (Eurostat) πρέπει να γίνεται στον βαθμό που η διαβίβαση αυτή είναι αναγκαία αποκλειστικά για στατιστικούς σκοπούς για την παραγωγή των ευρωπαϊκών στατιστικών. Για οποιαδήποτε περαιτέρω διαβίβαση, απαιτείται ρητή άδεια της εθνικής αρχής που συνέλεξε τα στοιχεία.
8.   Τα κράτη μέλη και η Επιτροπή λαμβάνουν κατάλληλα μέτρα για την αποτροπή και την επιβολή κυρώσεων για κάθε παραβίαση του στατιστικού απορρήτου των στοιχείων που ανταλλάσσονται. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.
ΚΕΦΑΛΑΙΟ V
Ανταλλαγή απορρήτων στοιχείων για τους σκοπούς των στατιστικών για το ενδοενωσιακό εμπόριο αγαθών
Άρθρο 11
Ανταλλαγή απόρρητων στοιχείων
1.   Η ανταλλαγή απόρρητων στοιχείων μεταξύ των κρατών μελών για τις ενδοενωσιακές εξαγωγές αγαθών πραγματοποιείται αποκλειστικά για στατιστικούς σκοπούς μεταξύ των ΕΣΑ που συμβάλλουν στην ανάπτυξη, την παραγωγή και τη διάδοση των στατιστικών για το ενδοενωσιακό εμπόριο αγαθών.
Οι τεχνικές προδιαγραφές των απαιτούμενων στοιχείων όπως αναφέρονται στο άρθρο 7 παράγραφοι 1 και 2 εφαρμόζονται επίσης στην ανταλλαγή απόρρητων στοιχείων, σύμφωνα με τις διατάξεις του παρόντος κεφαλαίου.
2.   Οι ΕΣΑ του κράτους μέλους εξαγωγής παρέχουν στις ΕΣΑ του κράτους μέλους εισαγωγής τις στατιστικές πληροφορίες για τις ενδοενωσιακές εξαγωγές αγαθών προς το εν λόγω κράτος μέλος όπως ορίζεται στο άρθρο 12.
3.   Οι ΕΣΑ των κρατών μελών εξαγωγής παρέχουν στις ΕΣΑ του κράτους μέλους εισαγωγής τα μεταδεδομένα που σχετίζονται με τη χρήση στην κατάρτιση των στατιστικών των στοιχείων που ανταλλάσσονται.
4.   Η Επιτροπή μπορεί να εκδίδει εκτελεστικές πράξεις για τον προσδιορισμό των πληροφοριών που θεωρούνται ως σχετικά μεταδεδομένα, όπως αναφέρεται στην παράγραφο 3, καθώς και το χρονοδιάγραμμα για την παροχή των πληροφοριών αυτών και των στατιστικών πληροφοριών που αναφέρονται στην παράγραφο 2
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
5.   Με την επιφύλαξη της παραγράφου 1 του παρόντος άρθρου, το κράτος μέλος που παρέχει τα απόρρητα στοιχεία που ανταλλάσσονται επιτρέπει τη χρήση τους για την παραγωγή άλλων στατιστικών από τις ΕΣΑ του κράτους μέλους εισαγωγής, εφόσον τα εν λόγω στοιχεία χρησιμοποιούνται αποκλειστικά για στατιστικούς σκοπούς σύμφωνα με τα άρθρα 20 έως 26 του κανονισμού (ΕΚ) αριθ. 223/2009.
6.   Κατόπιν αιτήματος των ΕΣΑ του κράτους μέλους εξαγωγής, το κράτος μέλος εισαγωγής μπορεί να παρέχει στις ΕΣΑ του κράτους μέλους εξαγωγής τα μικροδεδομένα που συλλέγονται για τις ενδοενωσιακές εισαγωγές αγαθών του από το εν λόγω κράτος μέλος εξαγωγής.
Άρθρο 12
Ανταλλαγή στατιστικών πληροφοριών
1.   Οι στατιστικές πληροφορίες που αναφέρονται στο άρθρο 11 παράγραφος 2 συνίστανται σε:
α)
μικροδεδομένα που συλλέγονται για τις στατιστικές του ενδοενωσιακού εμπορίου αγαθών·
β)
στοιχεία που καταρτίζονται σχετικά με συγκεκριμένα αγαθά ή μετακινήσεις και
γ)
στοιχεία που καταρτίζονται με βάση στοιχεία των τελωνειακών διασαφήσεων.
2.   Οι στατιστικές πληροφορίες που συλλέγονται στην πραγματικότητα μέσω ερευνών στις επιχειρήσεις ή από διοικητικά στοιχεία και που αναφέρονται στο άρθρο 11 παράγραφος 2 καλύπτουν τουλάχιστον το 95 % της αξίας των συνολικών ενδοενωσιακών εξαγωγών αγαθών από κάθε κράτος μέλος σε όλα τα άλλα κράτη μέλη μαζί.
Ανατίθεται στην Επιτροπή η αρμοδιότητα να εκδίδει κατ’ εξουσιοδότηση πράξεις, σύμφωνα με το άρθρο 22, για να τροποποιεί τον παρόντα κανονισμό μειώνοντας το ποσοστό κάλυψης για ενδοενωσιακές εξαγωγές αγαθών σε συνάρτηση με τις τεχνικές και οικονομικές εξελίξεις, διατηρώντας ταυτόχρονα στατιστικές που συμμορφώνονται με τα ισχύοντα πρότυπα ποιότητας.
3.   Η Επιτροπή μπορεί να εκδίδει εκτελεστικές πράξεις για τον προσδιορισμό των τεχνικών προδιαγραφών που αφορούν τη συλλογή και την κατάρτιση των πληροφοριών που αναφέρονται στην παράγραφο 1 και για τον περαιτέρω προσδιορισμό της εφαρμογής του ποσοστού κάλυψης που αναφέρεται στην παράγραφο 2, όσον αφορά την περίοδο αναφοράς.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
Άρθρο 13
Συστατικά των στατιστικών στοιχείων
1.   Τα μικροδεδομένα που αναφέρονται στο άρθρο 12 παράγραφος 1 στοιχείο α) περιλαμβάνουν τα ακόλουθα συστατικά στατιστικών στοιχείων:
α)
τον ατομικό αριθμό αναγνώρισης που χορηγείται στον εταίρο φορέα στο κράτος μέλος εισαγωγής σύμφωνα με το άρθρο 214 της οδηγίας 2006/112/ΕΚ,
β)
την περίοδο αναφοράς,
γ)
την εμπορική ροή,
δ)
το εμπόρευμα,
ε)
το κράτος μέλος-εταίρο,
στ)
τη χώρα καταγωγής,
ζ)
την αξία των αγαθών,
η)
την ποσότητα των αγαθών,
θ)
τη φύση της συναλλαγής.
Τα μικροδεδομένα που αναφέρονται στο άρθρο 12 παράγραφος 1 στοιχείο α) μπορεί να περιέχουν το μεταφορικό μέσο και τους όρους παράδοσης, υπό την προϋπόθεση ότι το κράτος μέλος εξαγωγής συλλέγει τα εν λόγω συστατικά στατιστικών στοιχείων.
Η Επιτροπή μπορεί να εκδίδει εκτελεστικές πράξεις για τον προσδιορισμό των συστατικών στατιστικών στοιχείων που αναφέρονται στα στοιχεία α) έως θ) του πρώτου εδαφίου της παρούσας παραγράφου και για τον καθορισμό του καταλόγου των συστατικών στατιστικών στοιχείων που ισχύουν για τα συγκεκριμένα αγαθά ή μετακινήσεις και των στοιχείων που καταρτίζονται βάσει των στοιχείων των τελωνειακών διασαφήσεων που αναφέρονται στο άρθρο 12 παράγραφος 1 στοιχεία β) και γ).
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
2.   Τα κράτη μέλη δύνανται, υπό ορισμένους όρους που πληρούν τις απαιτήσεις ποιότητας, να απλουστεύουν τις πληροφορίες που πρέπει να υποβάλλονται υπό την προϋπόθεση ότι η απλούστευση αυτή δεν αποβαίνει εις βάρος της ποιότητας των στατιστικών.
Σε ειδικές περιπτώσεις, τα κράτη μέλη μπορούν να συλλέγουν ένα μειωμένο σύνολο συστατικών στατιστικών στοιχείων που αναφέρονται στην παράγραφο 1 ή να συλλέγουν τις πληροφορίες που σχετίζονται με ορισμένα από αυτά τα συστατικά στοιχεία σε λιγότερο λεπτομερές επίπεδο.
Η Επιτροπή μπορεί να εκδίδει εκτελεστικές πράξεις για τον προσδιορισμό των διευθετήσεων σχετικά με την απλούστευση που αναφέρεται στο πρώτο εδάφιο και τη μέγιστη αξία των ενδοενωσιακών εξαγωγών που επωφελούνται αυτής της απλούστευσης.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
Άρθρο 14
Προστασία των απόρρητων στοιχείων που ανταλλάσσονται
1.   Τα αρχεία μικροδεδομένων που αφορούν εξαγωγείς των οποίων το αίτημα για το στατιστικό απόρρητο, σύμφωνα με το άρθρο 19, έγινε δεκτό από τις ΕΣΑ του κράτους μέλους εξαγωγής, παρέχονται από τις ΕΣΑ του κράτους μέλους εξαγωγής στις ΕΣΑ του κράτους μέλους εισαγωγής με την πραγματική τιμή και όλα τα συστατικά στατιστικών στοιχείων που αναφέρονται στο άρθρο 13 παράγραφος 1 και με μια επισήμανση που υποδηλώνει ότι το εν λόγω αρχείο μικροδεδομένων διέπεται από το στατιστικό απόρρητο.
2.   Οι ΕΣΑ του κράτους μέλους εισαγωγής δύνανται να χρησιμοποιούν, κατά την κατάρτιση των στατιστικών αποτελεσμάτων των ενδοενωσιακών εισαγωγών, τα αρχεία μικροδεδομένων για τις εξαγωγές που διέπονται από το στατιστικό απόρρητο. Εάν οι ΕΣΑ του κράτους μέλους εισαγωγής χρησιμοποιούν τα αρχεία μικροδεδομένων για τις εξαγωγές που διέπονται από το στατιστικό απόρρητο, διασφαλίζουν ότι η διάδοση των στατιστικών αποτελεσμάτων για τις ενδοενωσιακές εισαγωγές, από τις ΕΣΑ του κράτους μέλους εισαγωγής, σέβεται το στατιστικό απόρρητο που παρέχεται από τις ΕΣΑ του κράτους μέλους εξαγωγής.
3.   Προκειμένου να διασφαλίζει την προστασία του απορρήτου των στοιχείων που ανταλλάσσονται δυνάμει του παρόντος κεφαλαίου, η Επιτροπή μπορεί να εκδίδει εκτελεστικές πράξεις προσδιορίζοντας τον μορφότυπο και τα μέτρα ασφάλειας και απορρήτου για τα στοιχεία αυτά, συμπεριλαμβανομένων των διευθετήσεων για την εφαρμογή των παραγράφων 1 και 2, καθώς και της διαδικασίας για την ανταλλαγή στοιχείων.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
4.   Τα κράτη μέλη και η Επιτροπή λαμβάνουν κατάλληλα μέτρα για την αποτροπή και την επιβολή κυρώσεων για κάθε παραβίαση του στατιστικού απορρήτου των στοιχείων που ανταλλάσσονται. Οι προβλεπόμενες κυρώσεις που προβλέπονται πρέπει να είναι αποτελεσματικές, αναλογικές και αποτρεπτικές.
Άρθρο 15
Πρόσβαση σε απόρρητα στοιχεία που ανταλλάσσονται για επιστημονικούς σκοπούς
Η πρόσβαση στα απόρρητα στοιχεία που ανταλλάσσονται μπορεί να παρέχεται σε ερευνητές που διεξάγουν στατιστικές αναλύσεις για επιστημονικούς σκοπούς, σύμφωνα με το άρθρο 23 του κανονισμού (ΕΚ) αριθ. 223/2009, υπό την προϋπόθεση της έγκρισης των αρμόδιων ΕΣΑ του κράτους μέλους εξαγωγής που παρείχε τα στοιχεία.
ΚΕΦΑΛΑΙΟ VI
Ανταλλαγή απορρήτων στοιχείων για σκοπούς των ευρωπαϊκών στατιστικών για τις επιχειρήσεις και των εθνικών λογαριασμών
Άρθρο 16
Ανταλλαγή απόρρητων στοιχείων - ρήτρα εξουσιοδότησης
1.   Η ανταλλαγή απόρρητων στοιχείων που συλλέγονται ή καταρτίζονται δυνάμει του παρόντος κανονισμού, επιτρέπεται μεταξύ των ΕΣΑ των εμπλεκομένων κρατών μελών, των αντίστοιχων εθνικών κεντρικών τραπεζών τους, της ΕΚΤ και της Επιτροπής (Eurostat) μόνο για στατιστικούς σκοπούς, όταν η ανταλλαγή είναι αναγκαία για να διασφαλίζεται η ποιότητα και συγκρισιμότητα των ευρωπαϊκών στατιστικών για τις επιχειρήσεις ή των εθνικών λογαριασμών σύμφωνα με τις έννοιες και τη μεθοδολογία του κανονισμού (ΕΕ) αριθ. 549/2013.
2.   Οι ΕΣΑ, οι εθνικές κεντρικές τράπεζες, η Επιτροπή (Eurostat) και η ΕΚΤ που έχουν αποκτήσει απόρρητα στοιχεία χειρίζονται αυτές τις πληροφορίες τηρώντας την εμπιστευτικότητα και τις χρησιμοποιούν αποκλειστικά για στατιστικούς σκοπούς σύμφωνα με τα άρθρα 20 έως 26 του κανονισμού (ΕΚ) αριθ. 223/2009.
ΚΕΦΑΛΑΙΟ VII
Ποιότητα, διαβίβαση και διάδοση
Άρθρο 17
Ποιότητα
1.   Τα κράτη μέλη λαμβάνουν όλα τα αναγκαία μέτρα για τη διασφάλιση της ποιότητας των ευρωπαϊκών στατιστικών για τις επιχειρήσεις που διαβιβάζονται, καθώς και των εθνικών στατιστικών μητρώων επιχειρήσεων και του μητρώου EuroGroups.
2.   Για τους σκοπούς του παρόντος κανονισμού, ισχύουν τα κριτήρια ποιότητας που καθορίζονται στο άρθρο 12 παράγραφος 1 του κανονισμού (ΕΚ) αριθ. 223/2009.
3.   Η Επιτροπή (Eurostat) αξιολογεί την ποιότητα των διαβιβαζόμενων στοιχείων και μεταδεδομένων με διαφανή και επαληθεύσιμο τρόπο.
4.   Για τον σκοπό της παραγράφου 3, τα κράτη μέλη διαβιβάζουν σε ετήσια βάση στην Επιτροπή (Eurostat) τα ακόλουθα:
α)
εκθέσεις ποιότητας και μεταδεδομένων για τα στοιχεία που διαβιβάζονται σύμφωνα με τον παρόντα κανονισμό,
β)
εκθέσεις ποιότητας και μεταδεδομένων που αφορούν τα εθνικά στατιστικά μητρώα επιχειρήσεων.
Στην περίπτωση πολυετών στατιστικών, η περιοδικότητα των εκθέσεων ποιότητας και μεταδεδομένων που αναφέρονται στο στοιχείο α) του πρώτου εδαφίου πρέπει να είναι η ίδια όπως και για τις σχετικές στατιστικές.
5.   Η Επιτροπή (Eurostat) παρέχει στα κράτη μέλη ετήσιες εκθέσεις ποιότητας και μεταδεδομένων που σχετίζονται με το μητρώο EuroGroups.
6.   Η Επιτροπή μπορεί να εκδίδει εκτελεστικές πράξεις οι οποίες ορίζουν τις διευθετήσεις, το περιεχόμενο και τις προθεσμίες για τη διαβίβαση των εκθέσεων ποιότητας και μεταδεδομένων.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που προβλέπεται στο άρθρο 23 παράγραφος 2. Δεν επιφέρουν σημαντικό πρόσθετο κόστος ή επιβάρυνση στα κράτη μέλη ή στους ερωτωμένους.
Το περιεχόμενο των εκθέσεων περιορίζεται στις σημαντικότερες και πλέον ουσιώδεις πτυχές της ποιότητας.
7.   Τα κράτη μέλη ενημερώνουν την Επιτροπή (Eurostat) το συντομότερο δυνατόν για κάθε σχετική πληροφορία ή αλλαγή όσον αφορά την εφαρμογή του παρόντος κανονισμού, που θα μπορούσε να επηρεάσει την ποιότητα των διαβιβαζόμενων στοιχείων. Τα κράτη μέλη ενημερώνουν την Επιτροπή (Eurostat) σχετικά με μείζονες μεθοδολογικές ή άλλες αλλαγές που επηρεάζουν την ποιότητα των εθνικών στατιστικών μητρώων επιχειρήσεων. Οι πληροφορίες αυτές παρέχονται το συντομότερο δυνατό και το αργότερο εντός έξι μηνών από την έναρξη ισχύος κάθε τέτοιας αλλαγής.
8.   Κατόπιν δεόντως αιτιολογημένου αιτήματος της Επιτροπής (Eurostat), τα κράτη μέλη παρέχουν τις πρόσθετες πληροφορίες που απαιτούνται για την αξιολόγηση της ποιότητας της στατιστικής πληροφόρησης, χωρίς αυτό να επιφέρει σημαντικό πρόσθετο κόστος ή επιβάρυνση στα κράτη μέλη ή στους ερωτώντες.
Άρθρο 18
Διαβίβαση στοιχείων και μεταδεδομένων
1.   Τα κράτη μέλη παρέχουν στην Επιτροπή (Eurostat) τα στοιχεία και μεταδεδομένα που απαιτούνται από τον παρόντα κανονισμό σύμφωνα με τα πρότυπα ανταλλαγής στοιχείων και μεταδεδομένων. Όταν τα στοιχεία που διαβιβάζονται είναι απόρρητα, η πραγματική τιμή θα πρέπει να αποστέλλεται με επισήμανση που να προσδιορίζει ότι διέπεται από το στατιστικό απόρρητο και δεν μπορεί να διαδοθεί.
Η Επιτροπή μπορεί να εκδίδει εκτελεστικές πράξεις για τον προσδιορισμό τέτοιων προτύπων, καθώς και μιας διαδικασίας για τη διαβίβαση των στοιχείων και μεταδεδομένων. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
2.   Κατόπιν δεόντως αιτιολογημένου αιτήματος από την Επιτροπή (Eurostat), τα κράτη μέλη προβαίνουν σε στατιστικές αναλύσεις των εθνικών στατιστικών μητρώων επιχειρήσεων και διαβιβάζουν τα αποτελέσματα στην Επιτροπή (Eurostat).
Η Επιτροπή (Eurostat) μπορεί να εκδίδει εκτελεστικές πράξεις, με τις οποίες προσδιορίζονται ο μορφότυπος και η διαδικασία για τη διαβίβαση των αποτελεσμάτων τέτοιων στατιστικών αναλύσεων.
Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
Η Επιτροπή (Eurostat) διασφαλίζει ότι οι εν λόγω εκτελεστικές πράξεις δεν επιφέρουν σημαντικό πρόσθετο κόστος ή επιβάρυνση στα κράτη μέλη ή τους ερωτώμενους.
3.   Κατόπιν δεόντως αιτιολογημένου αιτήματος της Επιτροπής (Eurostat), τα κράτη μέλη παρέχουν κάθε σχετική πληροφορία για την εφαρμογή του παρόντος κανονισμού στα κράτη μέλη. Οι εν λόγω αιτήσεις της Επιτροπής δεν επιφέρουν σημαντική πρόσθετη διοικητική ή οικονομική επιβάρυνση στα κράτη μέλη.
Άρθρο 19
Απόρρητο όσον αφορά τη διάδοση στατιστικών για το διεθνές εμπόριο αγαθών
Η εθνική στατιστική αρχή, κατόπιν αιτήματος ενός εισαγωγέα ή εξαγωγέα αγαθών και μόνον, αποφασίζει σχετικά με τη διάδοση στατιστικών αποτελεσμάτων σχετικών με τις αντίστοιχες εισαγωγές ή εξαγωγές χωρίς καμία τροποποίηση ή, κατόπιν αιτιολογημένου αιτήματος του εν λόγω εισαγωγέα ή εξαγωγέα, να τροποποιήσει τα στατιστικά αποτελέσματα ώστε να καταστήσει αδύνατη την ταυτοποίηση του εν λόγω εισαγωγέα ή εξαγωγέα για να γίνει σεβαστή η αρχή του στατιστικού απορρήτου, σύμφωνα με το άρθρο 20 παράγραφος 3 στοιχείο α) του κανονισμού (ΕΚ) αριθ. 223/2009.
ΚΕΦΑΛΑΙΟ VIII
Πιλοτικές μελέτες και χρηματοδότηση
Άρθρο 20
Πιλοτικές μελέτες
1.   Όταν η Επιτροπή (Eurostat) εντοπίζει την ανάγκη για σημαντικές νέες απαιτήσεις σε στοιχεία ή βελτιώσεις στα σύνολα στοιχείων που καλύπτονται από τον παρόντα κανονισμό, δύναται να δρομολογήσει πιλοτικές μελέτες που πρέπει να πραγματοποιηθούν από τα κράτη μέλη σε εθελοντική βάση, πριν από κάθε νέα συλλογή. Οι εν λόγω πιλοτικές μελέτες περιλαμβάνουν πιλοτικές μελέτες για το «διεθνές εμπόριο υπηρεσιών», τα «ακίνητα», τους «χρηματοοικονομικούς δείκτες» και το «περιβάλλον και κλίμα».
2.   Οι εν λόγω πιλοτικές μελέτες εκπονούνται για να αξιολογηθεί κατά πόσο είναι σκόπιμη και εφικτή η συλλογή των στοιχείων. Τα αποτελέσματα αυτών των μελετών αξιολογούνται από την Επιτροπή (Eurostat) σε συνεργασία με τα κράτη μέλη και τους κυριότερους ενδιαφερόμενους φορείς. Η αξιολόγηση των αποτελεσμάτων λαμβάνει υπόψη τα οφέλη και το πρόσθετο κόστος και επιβάρυνση για τις επιχειρήσεις και για τις ΕΣΑ από τη διενέργεια των βελτιώσεων.
3.   Κατόπιν της αξιολόγησης που αναφέρεται στην παράγραφο 2, η Επιτροπή ετοιμάζει, σε συνεργασία με τα κράτη μέλη, έκθεση για τα πορίσματα των μελετών της παραγράφου 1. Η έκθεση αυτή δημοσιοποιείται.
4.   Η Επιτροπή υποβάλλει έκθεση έως τις 7 Ιανουαρίου 2022 και ανά διετία εφεξής αναφορικά με τη συνολική πρόοδο που έχει επιτελεστεί όσον αφορά τις πιλοτικές μελέτες που αναφέρονται στην παράγραφο 1. Οι εκθέσεις αυτές δημοσιοποιούνται.
Η Επιτροπή, εφόσον ενδείκνυται και λαμβάνοντας υπόψη την αξιολόγηση των αποτελεσμάτων που αναφέρονται στην παράγραφο 2, συνοδεύει τις εκθέσεις αυτές από προτάσεις για την εισαγωγή νέων απαιτήσεων σε στοιχεία.
Άρθρο 21
Χρηματοδότηση
1.   Για την εφαρμογή του παρόντος κανονισμού, η Ένωση μπορεί να χορηγεί χρηματοδοτική υποστήριξη στις εθνικές στατιστικές υπηρεσίες και άλλες εθνικές αρχές που αναφέρονται στον κατάλογο που καταρτίζεται με βάση το άρθρο 5 παράγραφος 2 του κανονισμού (ΕΚ) αριθ. 223/2009, έναντι του κόστους για:
α)
την ανάπτυξη ή την εφαρμογή των απαιτήσεων σε στοιχεία και την επεξεργασία των στοιχείων στον τομέα των στατιστικών για τις επιχειρήσεις,
β)
την ανάπτυξη μεθοδολογιών οι οποίες αποβλέπουν στη βελτίωση της ποιότητας ή στη μείωση του κόστους και της διοικητικής επιβάρυνσης που συνεπάγεται η συλλογή και παραγωγή στατιστικών για τις επιχειρήσεις, καθώς και στη βελτίωση του ευρωπαϊκού πλαισίου των στατιστικών μητρώων επιχειρήσεων,
γ)
την ανάπτυξη μεθοδολογιών που αποσκοπούν στη μείωση της διοικητικής και οικονομικής επιβάρυνσης που συνεπάγεται η παροχή των απαιτούμενων πληροφοριών από τις μονάδες αναφοράς, ιδίως τις ΜΜΕ,
δ)
τη συμμετοχή στις πιλοτικές μελέτες που αναφέρονται στο άρθρο 20,
ε)
την ανάπτυξη ή βελτίωση διαδικασιών, συστημάτων πληροφορικής και παρεμφερών λειτουργιών υποστήριξης με σκοπό την παραγωγή στατιστικών υψηλότερης ποιότητας ή τη μείωση της διοικητικής και οικονομικής επιβάρυνσης.
2.   Η χρηματοδοτική συνεισφορά της Ένωσης παρέχεται σύμφωνα με το άρθρο 7 του κανονισμού (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου (26), καθώς και το άρθρο 6 του κανονισμού (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου (27).
3.   Η χρηματοδοτική συνεισφορά της Ένωσης δεν υπερβαίνει το 95 % των επιλέξιμων δαπανών.
ΚΕΦΑΛΑΙΟ ΙΧ
Τελικές διατάξεις
Άρθρο 22
Άσκηση της εξουσιοδότησης
1.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις υπό τους όρους του παρόντος άρθρου.
2.   Η προβλεπόμενη στο άρθρο 5 παράγραφοι 2 και 3, στο άρθρο 6 παράγραφος 4 και στο άρθρο 12 παράγραφος 2 εξουσία έκδοσης κατ’ εξουσιοδότηση πράξεων ανατίθεται στην Επιτροπή για περίοδο πέντε ετών από τις 6 Ιανουαρίου 2020. Η Επιτροπή καταρτίζει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της περιόδου των πέντε ετών. Η εξουσιοδότηση ανανεώνεται σιωπηρά για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν αντιρρήσεις το αργότερο εντός τριών μηνών πριν από τη λήξη της κάθε περιόδου.
3.   Η εξουσιοδότηση που προβλέπεται στο άρθρο 5 παράγραφοι 2 και 3, στο άρθρο 6 παράγραφος 4 και στο άρθρο 12 παράγραφος 2 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επόμενη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτήν. Δεν θίγει το κύρος των κατ’ εξουσιοδότηση πράξεων που ισχύουν ήδη.
4.   Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου.
5.   Μόλις εκδώσει μια κατ’ εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.
6.   Η κατ’ εξουσιοδότηση πράξη που εκδίδεται δυνάμει του άρθρου 5 παράγραφος 2 ή 3, του άρθρου 6 παράγραφος 4 ή του άρθρου 12 παράγραφος 2 τίθεται σε ισχύ μόνο εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η περίοδος αυτή παρατείνεται κατά δύο μήνες με πρωτοβουλία του Ευρωπαϊκού Κοινοβουλίου ή του Συμβουλίου.
Άρθρο 23
Επιτροπή
1.   Η Επιτροπή επικουρείται από την ΕΕΣΣ που θεσπίστηκε με τον κανονισμό (ΕΚ) αριθ. 223/2009. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.
2.   Όπου γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
Άρθρο 24
Παρεκκλίσεις
1.   Σε περίπτωση που η εφαρμογή του παρόντος κανονισμού ή των εκτελεστικών μέτρων και κατ’ εξουσιοδότηση πράξεων που εκδίδονται δυνάμει αυτού στο εθνικό στατιστικό σύστημα κράτους μέλους απαιτεί μείζονες προσαρμογές, η Επιτροπή μπορεί να εγκρίνει, μέσω εκτελεστικών πράξεων, παρεκκλίσεις από την εφαρμογή των ανωτέρω για περίοδο μέγιστης διάρκειας τριών ετών.
Το οικείο κράτος μέλος υποβάλλει δεόντως αιτιολογημένο αίτημα για τέτοια παρέκκλιση στην Επιτροπή εντός τριών μηνών από την ημερομηνία έναρξης ισχύος της σχετικής πράξης.
Ο αντίκτυπος τέτοιων παρεκκλίσεων στη συγκρισιμότητα των στοιχείων που παρέχουν τα κράτη μέλη ή στον υπολογισμό των απαιτούμενων έγκαιρων και αντιπροσωπευτικών ευρωπαϊκών συγκεντρωτικών στοιχείων διατηρείται στο ελάχιστο. Η επιβάρυνση στους ερωτώμενους λαμβάνεται υπόψη κατά τη χορήγηση της παρέκκλισης.
2.   Όταν μια παρέκκλιση που αφορά τους τομείς όπου διενεργήθηκαν πιλοτικές μελέτες, όπως αναφέρεται στο άρθρο 20, παραμένει αιτιολογημένη κατά τη λήξη της περιόδου για την οποία χορηγήθηκε, η Επιτροπή δύναται να εκδίδει εκτελεστική πράξη με την οποία εγκρίνεται νέα παρέκκλιση για μέγιστη περίοδο ενός έτους.
Το οικείο κράτος μέλος υποβάλλει αίτημα στην Επιτροπή, με το οποίο εκτίθενται οι αιτίες και οι λεπτομερείς λόγοι που υποστηρίζουν μια τέτοια παράταση, το αργότερο έξι μήνες πριν τη λήξη της περιόδου ισχύος της παρέκκλισης που χορηγήθηκε σύμφωνα με την παράγραφο 1.
3.   Οι εκτελεστικές πράξεις που αναφέρονται στις παραγράφους 1 και 2 του παρόντος άρθρου εκδίδονται σύμφωνα με τη διαδικασία εξέτασης που αναφέρεται στο άρθρο 23 παράγραφος 2.
Άρθρο 25
Καταργούμενες διατάξεις
1.   Οι κανονισμοί (ΕΚ) αριθ. 48/2004, (ΕΚ) αριθ. 808/2004, (ΕΚ) αριθ. 716/2007, (ΕΚ) αριθ. 177/2008 και (ΕΚ) αριθ. 295/2008, η απόφαση αριθ. 1608/2003/ΕΚ και ο κανονισμός (ΕΟΚ) αριθ. 3924/91 καταργούνται από την 1η Ιανουαρίου 2021.
2.   Οι κανονισμοί (ΕΚ) αριθ. 638/2004 και (ΕΚ) αριθ. 471/2009 καταργούνται από την 1η Ιανουαρίου 2022.
3.   Ο κανονισμός (ΕΚ) αριθ. 1165/98 καταργείται από την 1η Ιανουαρίου 2024.
4.   Οι παράγραφοι 1, 2 και 3 δεν θίγουν τις υποχρεώσεις που καθορίζονται στις εν λόγω νομικές πράξεις σχετικά με τη διαβίβαση στοιχείων και μεταδεδομένων, συμπεριλαμβανομένων των εκθέσεων ποιότητας, όσον αφορά τις περιόδους αναφοράς που αφορούν, εν όλω ή εν μέρει, το διάστημα πριν τις αντίστοιχες ημερομηνίες που καθορίζονται σε αυτές τις παραγράφους.
5.   Οι παραπομπές στις καταργούμενες νομικές πράξεις νοούνται ως παραπομπές στον παρόντα κανονισμό.
Άρθρο 26
Έναρξη ισχύος και εφαρμογή
1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
2.   Εφαρμόζεται από την 1η Ιανουαρίου 2021.
3.   Ωστόσο, το άρθρο 5 παράγραφοι 2, 3 και 4 και τα άρθρα 11 έως 15 εφαρμόζονται από την 1η Ιανουαρίου 2022.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Στρασβούργο, 27 Νοεμβρίου 2019.
Για το Ευρωπαϊκό Κοινοβούλιο
Ο Πρόεδρος
D. M. SASSOLI
Για το Συμβούλιο
Η Πρόεδρος
T. TUPPURAINEN
(1)  EE C 77 της 1.3.2018, σ. 2.
(2)  Θέση του Ευρωπαϊκού Κοινοβουλίου της 16ης Απριλίου 2019 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 19ης Νοεμβρίου 2019.
(3)  Κανονισμός (ΕΚ) αριθ. 177/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινού πλαισίου όσον αφορά τα μητρώα επιχειρήσεων για στατιστικούς σκοπούς και την κατάργηση του κανονισμού (ΕΟΚ) αριθ. 2186/93 του Συμβουλίου (ΕΕ L 61 της 5.3.2008, σ. 6).
(4)  Σύσταση 2003/361/ΕΚ της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (ΕΕ L 124 της 20.5.2003, σ. 36).
(5)  Απόφαση αριθ. 1297/2008/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, περί προγράμματος εκσυγχρονισμού των ευρωπαϊκών στατιστικών επιχειρήσεων και εμπορίου (MEETS) (EE L 340 της 19.12.2008, σ. 76).
(6)  Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164)
(7)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1)
(8)  Κανονισμός (ΕΕ) 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ L 174 της 26.6.2013, σ. 1)
(9)  ΕΕ C 238 της 6.7.2018, σ. 28.
(10)  ΕΕ L 123 της 12.5.2016, σ. 1.
(11)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
(12)  Κανονισμός (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβος για τα έτη αναφοράς 2003-2009 (ΕΕ L 7 της 13.1.2004, σ. 1)
(13)  Κανονισμός (ΕΚ) αριθ. 638/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τις κοινοτικές στατιστικές για τις συναλλαγές αγαθών μεταξύ κρατών μελών και την κατάργηση του κανονισμού (ΕΟΚ) αριθ. 3330/91 του Συμβουλίου (ΕΕ L 102 της 7.4.2004, σ. 1)
(14)  Κανονισμός (ΕΚ) αριθ. 808/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις κοινοτικές στατιστικές για την κοινωνία της πληροφορίας (ΕΕ L 143 της 30.4.2004, σ. 49)
(15)  Κανονισμός (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, περί κοινοτικών στατιστικών για τη διάρθρωση και τη δραστηριότητα των αλλοδαπών συνδεόμενων επιχειρήσεων (ΕΕ L 171 της 29.6.2007, σ. 17)
(16)  Κανονισμός (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (αναδιατύπωση) (ΕΕ L 97 της 9.4.2008, σ. 13)
(17)  Κανονισμός (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τις κοινοτικές στατιστικές του εξωτερικού εμπορίου με τις τρίτες χώρες και για την κατάργηση του κανονισμού (ΕΚ) αριθ. 1172/95 του Συμβουλίου (ΕΕ L 152 της 16.6.2009, σ. 23)
(18)  Απόφαση αριθ. 1608/2003/EK του Ευρωπαϊκού Κοινοβουλίου και του Συμβουλίου, της 22ης Ιουλίου 2003, σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία (ΕΕ L 230 της 16.9.2003, σ. 1)
(19)  Κανονισμός (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (ΕΕ L 374 της 31.12.1991, σ. 1)
(20)  Κανονισμός (ΕΚ) αριθ. 1165/98 του Συμβουλίου, της 19ης Μαΐου 1998 περί βραχυπροθέσμων στατιστικών (ΕΕ L 162 της 5.6.1998, σ. 1)
(21)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1)
(22)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
(23)  Κανονισμός (ΕΟΚ) αριθ. 696/93 του Συμβουλίου, της 15ης Μαρτίου 1993, για τις στατιστικές μονάδες παρατήρησης και ανάλυσης του παραγωγικού συστήματος στην Ευρωπαϊκή Κοινότητα (ΕΕ L 76 της 30.3.1993, σ. 1).
(24)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
(25)  Κανονισμός (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις (EE L 35 της 8.2.2005, σ. 23).
(26)  Κανονισμός (ΕΕ) αριθ. 99/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, για το ευρωπαϊκό στατιστικό πρόγραμμα 2013-2017 (ΕΕ L 39 της 9.2.2013, σ. 12).
(27)  Κανονισμός (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος-πλαισίου ρίζων 2020) για την έρευνα και την καινοτομία (2014-2020) και την κατάργηση της απόφασης αριθ. 1982/2006/ΕΚ (ΕΕ L 347 της 20.12.2013, σ. 104).
ΠΑΡΑΡΤΗΜΑ Ι
ΘΕΜΑΤΑ ΠΟΥ ΚΑΛΥΠΤΟΝΤΑΙ
Τομέας 1. Βραχυπρόθεσμες στατιστικές για τις επιχειρήσεις
Θέματα
Λεπτομερή θέματα
Πληθυσμός των επιχειρήσεων
Δημογραφικά γεγονότα που αφορούν τις επιχειρήσεις
Εισροές εργασίας
Απασχόληση
Εργασθείσες ώρες
Κόστος εργασίας
Τιμές
Τιμές εισαγωγής
Τιμές παραγωγού
Αποτελέσματα και επιδόσεις
Παραγωγή
Όγκος πωλήσεων
Καθαρός κύκλος εργασιών
Ακίνητα
Ακίνητα
Τομέας 2. Στατιστικές για τις επιχειρήσεις σε επίπεδο χώρας
Θέματα
Λεπτομερή θέματα
Πληθυσμός των επιχειρήσεων
Πληθυσμός ενεργών επιχειρήσεων
Δημογραφικά γεγονότα που αφορούν τις επιχειρήσεις (γεννήσεις, θάνατοι, περιπτώσεις επιβίωσης)
Επιχειρήσεις που ελέγχονται από το εξωτερικό
Επιχειρήσεις που ελέγχονται από θυγατρικές τους στο εξωτερικό και εγχώριες θυγατρικές
Πληθυσμός των επιχειρήσεων που συμμετέχουν στο διεθνές εμπόριο
Εισροές εργασίας
Απασχόληση
Απασχόληση που συνδέεται με δημογραφικά γεγονότα που αφορούν τις επιχειρήσεις (γεννήσεις, θάνατοι, περιπτώσεις επιβίωσης)
Απασχόληση στις επιχειρήσεις που ελέγχονται από το εξωτερικό
Απασχόληση στις επιχειρήσεις που ελέγχουν θυγατρικές τους στο εξωτερικό και εγχώριες θυγατρικές
Εργασθείσες ώρες
Κόστος εργασίας
Κόστος εργασίας στις επιχειρήσεις που ελέγχονται από το εξωτερικό
Εισροές Ε&Α
Δαπάνες για έρευνα και ανάπτυξη (Ε&Α)
Απασχόληση στην Ε&Α
Δαπάνες για Ε&Α στις επιχειρήσεις που ελέγχονται από το εξωτερικό
Απασχόληση στην Ε&Α στις επιχειρήσεις που ελέγχονται από το εξωτερικό
Δημόσια χρηματοδοτούμενη Ε&Α
Αγορές
Αγορές αγαθών και υπηρεσιών
Μεταβολή του αποθέματος των αγαθών
Αγορές αγαθών και υπηρεσιών στις επιχειρήσεις που ελέγχονται από το εξωτερικό
Εισαγωγές των επιχειρήσεων
Αποτελέσματα και επιδόσεις
Καθαρός κύκλος εργασιών
Ακαθάριστο περιθώριο κέρδους για αγαθά προς μεταπώληση
Αξία παραγωγής
Προστιθέμενη αξία
Ακαθάριστο λειτουργικό πλεόνασμα
Καθαρός κύκλος εργασιών των επιχειρήσεων που ελέγχονται από το εξωτερικό
Αξία της παραγωγής των επιχειρήσεων που ελέγχονται από το εξωτερικό
Προστιθέμενη αξία των επιχειρήσεων που ελέγχονται από το εξωτερικό
Καθαρός κύκλος εργασιών των επιχειρήσεων που ελέγχουν θυγατρικές τους στο εξωτερικό και εγχώριες θυγατρικές
Βιομηχανική παραγωγή
Εξαγωγές των επιχειρήσεων
Επενδύσεις
Ακαθάριστες επενδύσεις
Ακαθάριστες επενδύσεις των επιχειρήσεων που ελέγχονται από το εξωτερικό
Καινοτομία
Καινοτομία
Χρήση ΤΠΕ και ηλεκτρονικό εμπόριο
Χρήση ΤΠΕ και ηλεκτρονικό εμπόριο
Τομέας 3. Στατιστικές για τις επιχειρήσεις σε επίπεδο περιφέρειας
Θέματα
Λεπτομερή θέματα
Πληθυσμός των επιχειρήσεων
Πληθυσμός ανά περιφέρεια
Δημογραφικά γεγονότα που αφορούν τις επιχειρήσεις ανά περιφέρεια (γεννήσεις, θάνατοι, περιπτώσεις επιβίωσης)
Εισροές εργασίας
Απασχόληση ανά περιφέρεια
Απασχόληση που συνδέεται με δημογραφικά γεγονότα που αφορούν τις επιχειρήσεις ανά περιφέρεια (γεννήσεις, θάνατοι, περιπτώσεις επιβίωσης)
Κόστος εργασίας ανά περιφέρεια
Εισροές Ε&Α
Δαπάνες για Ε&Α ανά περιφέρεια
Απασχόληση στην Ε&Α ανά περιφέρεια
Τομέας 4. Στατιστικές σχετικά με διεθνείς δραστηριότητες
Θέματα
Λεπτομερή θέματα
Πληθυσμός των επιχειρήσεων
Πληθυσμός επιχειρήσεων στο εξωτερικό που ελέγχονται από θεσμικές μονάδες μόνιμους κατοίκους της χώρας αναφοράς
Εισροές εργασίας
Απασχόληση σε επιχειρήσεις στο εξωτερικό που ελέγχονται από θεσμικές μονάδες μόνιμους κατοίκους της χώρας αναφοράς
Κόστος εργασίας σε επιχειρήσεις στο εξωτερικό που ελέγχονται από θεσμικές μονάδες μόνιμους κατοίκους της χώρας αναφοράς
Επενδύσεις
Ακαθάριστες επενδύσεις από επιχειρήσεις στο εξωτερικό που ελέγχονται από θεσμικές μονάδες μόνιμους κατοίκους της χώρας αναφοράς
Αποτελέσματα και επιδόσεις
Καθαρός κύκλος εργασιών επιχειρήσεων στο εξωτερικό που ελέγχονται από θεσμικές μονάδες μόνιμους κατοίκους της χώρας αναφοράς
Διεθνές εμπόριο αγαθών
Ενδοενωσιακό εμπόριο αγαθών
Εμπόριο αγαθών εκτός Ένωσης
Διεθνές εμπόριο υπηρεσιών
Εισαγωγές υπηρεσιών
Εξαγωγές υπηρεσιών
Καθαρό υπόλοιπο υπηρεσιών
Παγκόσμιες αλυσίδες αξίας
Παγκόσμιες αλυσίδες αξίας
ΠΑΡΑΡΤΗΜΑ ΙI
ΠΕΡΙΟΔΙΚΟΤΗΤΑ, ΠΕΡΙΟΔΟΣ ΑΝΑΦΟΡΑΣ ΚΑΙ ΣΤΑΤΙΣΤΙΚΗ ΜΟΝΑΔΑ ΤΩΝ ΘΕΜΑΤΩΝ
Τομέας 1. Βραχυπρόθεσμες στατιστικές για τις επιχειρήσεις
Θέματα
Περιοδικότητα
Περίοδος αναφοράς
Στατιστική μονάδα
Πληθυσμός των επιχειρήσεων
τριμηνιαία
τρίμηνο
νομική μονάδα
Εισροές εργασίας
τριμηνιαία (μηνιαία προαιρετικά)
τρίμηνο (μήνας προαιρετικά)
ΜΟΔ
Τιμές
μηνιαία
με τις ακόλουθες εξαιρέσεις
– τιμές παραγωγού στις υπηρεσίες και τιμές παραγωγού για νέα κτήρια κατοικιών: τριμηνιαία
μήνας
με τις ακόλουθες εξαιρέσεις
– τιμές παραγωγού υπηρεσιών και τιμές παραγωγού για νέα κτήρια κατοικιών: τρίμηνο (μήνας προαιρετικά)
ΜΟΔ
με την ακόλουθη εξαίρεση
– τιμές εισαγωγής: δεν εφαρμόζεται
Αποτελέσματα και επιδόσεις
μηνιαία
με την ακόλουθη εξαίρεση
– μικρές χώρες για τον Τομέα Στ της NACE: τριμηνιαία (μηνιαία προαιρετικά)
μήνας
με την ακόλουθη εξαίρεση
– μικρές χώρες για τον Τομέα Στ της NACE: τρίμηνο (μήνας προαιρετικά)
ΜΟΔ
μηνιαία· τριμηνιαία για τις μικρές* χώρες για τον Τομέα Στ της NACE
*Όπως καθορίζεται με εκτελεστική πράξη σύμφωνα με το άρθρο 7 παράγραφος 1.
Ακίνητα
τριμηνιαία (μηνιαία προαιρετικά)
τρίμηνο (μήνας προαιρετικά)
δεν εφαρμόζεται
Τομέας 2. Στατιστικές για τις επιχειρήσεις σε επίπεδο χώρας
Θέματα
Περιοδικότητα
Περίοδος αναφοράς
Στατιστική μονάδα
Πληθυσμός των επιχειρήσεων
ετησίως
ημερολογιακό έτος
επιχείρηση
Εισροές εργασίας
ετησίως
ημερολογιακό έτος
επιχείρηση
Εισροές Ε&Α
ανά διετία
με τις ακόλουθες εξαιρέσεις
– για την κατανομή των εσωτερικών δαπανών Ε&Α ανά τομέα εκτέλεσης, το προσωπικό Ε&Α και τον αριθμό των ερευνητών, καθώς και για τις πιστώσεις κρατικών προϋπολογισμών για την Ε&Α (GBARD) και την εθνική δημόσια χρηματοδότηση σε διακρατικά συντονιζόμενη Ε&Α: ετησίως
ημερολογιακό έτος
επιχείρηση για τον επιχειρηματικό τομέα
θεσμική μονάδα για τους άλλους τομείς
Αγορές
ετησίως
με την ακόλουθη εξαίρεση
– πληρωμές σε υπεργολάβους: ανά τριετία
ημερολογιακό έτος
επιχείρηση
Αποτελέσματα και επιδόσεις
ετησίως
με τις ακόλουθες εξαιρέσεις
– κατανομή του καθαρού κύκλου εργασιών για προϊόντα και τόπο διαμονής του πελάτη για τις ομάδες NACE 69.1, 69.2, 70.2, 71.1, 71.2 και 73.2: ανά διετία
– καθαρός κύκλος εργασιών από γεωργικές, δασικές, αλιευτικές και βιομηχανικές δραστηριότητες, καθαρός κύκλος εργασιών από βιομηχανικές δραστηριότητες, καθαρός κύκλος εργασιών από βιομηχανικές δραστηριότητες εκτός από τις κατασκευές, καθαρός κύκλος εργασιών από τις κατασκευές, καθαρός κύκλος εργασιών από δραστηριότητες υπηρεσιών, καθαρός κύκλος εργασιών από εμπορικές δραστηριότητες αγοράς και μεταπώλησης και από δραστηριότητες μεσαζόντων, καθαρός κύκλος εργασιών από κατασκευές κτηρίων και καθαρός κύκλος εργασιών από εργασίες πολιτικού μηχανικού: ανά πενταετία
– έσοδα από υπεργολαβία: ανά τριετία
ημερολογιακό έτος
επιχείρηση
με τις ακόλουθες εξαιρέσεις
– πωληθείσα παραγωγή, παραγωγή στο πλαίσιο εργασιών υπεργολαβίας και πραγματική παραγωγή: ΜΟΔ
Επενδύσεις
ετησίως
με την ακόλουθη εξαίρεση
– για επενδύσεις σε άυλα στοιχεία ενεργητικού: ανά τριετία
ημερολογιακό έτος
επιχείρηση
Καινοτομία
ανά διετία
περίοδος αναφοράς είναι η τριετής περίοδος πριν τη λήξη κάθε ζυγού ημερολογιακού έτους
επιχείρηση
Χρήση ΤΠΕ και ηλεκτρονικό εμπόριο
ετησίως
ημερολογιακό έτος έκδοσης της εκτελεστικής πράξης που ορίζει τις μεταβλητές
ημερολογιακό έτος που ακολουθεί το έτος έκδοσης της εκτελεστικής πράξης που ορίζει τις μεταβλητές για τις άλλες μεταβλητές
επιχείρηση
Τομέας 3. Στατιστικές για τις επιχειρήσεις σε επίπεδο περιφέρειας
Θέματα
Περιοδικότητα
Περίοδος αναφοράς
Στατιστική μονάδα
Πληθυσμός των επιχειρήσεων
ετησίως
ημερολογιακό έτος
επιχείρηση
με την ακόλουθη εξαίρεση
– αριθμός τοπικών μονάδων (προαιρετικά για τον Τομέα Κ της NACE): τοπική μονάδα
Εισροές εργασίας
ετησίως
ημερολογιακό έτος
επιχείρηση
με τις ακόλουθες εξαιρέσεις
– αριθμός μισθωτών και αυτοαπασχολούμενων σε τοπικές μονάδες, ημερομίσθια και μισθοί σε τοπικές μονάδες: τοπική μονάδα
Εισροές Ε&Α
ανά διετία
ημερολογιακό έτος
επιχείρηση για τον επιχειρηματικό τομέα· θεσμική μονάδα για τους άλλους τομείς
Τομέας 4. Στατιστικές σχετικά με διεθνείς δραστηριότητες
Θέματα
Περιοδικότητα
Περίοδος αναφοράς
Στατιστική μονάδα
Πληθυσμός των επιχειρήσεων
ετησίως
ημερολογιακό έτος
επιχείρηση
Εισροές εργασίας
ετησίως
ημερολογιακό έτος
επιχείρηση
Επενδύσεις
ετησίως
ημερολογιακό έτος
επιχείρηση
Αποτελέσματα και επιδόσεις
ετησίως
ημερολογιακό έτος
επιχείρηση
Διεθνές εμπόριο αγαθών
ανά μήνα
με την ακόλουθη εξαίρεση
– ανά διετία για συνδυασμένη κατανομή κατά προϊόν και νόμισμα τιμολόγησης για εισαγωγές και εξαγωγές αγαθών εκτός της Ένωσης
καθορίζεται με εκτελεστική πράξη σύμφωνα με το άρθρο 7 παράγραφος 1 στοιχείο ι)
δεν εφαρμόζεται
Διεθνές εμπόριο υπηρεσιών
ετησίως
με την ακόλουθη εξαίρεση
– κατανομές υπηρεσιών πρώτου επιπέδου: τριμηνιαία
ημερολογιακό έτος
με την ακόλουθη εξαίρεση
– κατανομές υπηρεσιών πρώτου επιπέδου: τρίμηνο
δεν εφαρμόζεται
Παγκόσμιες αλυσίδες αξίας
ανά τριετία
τρία ημερολογιακά έτη· έτος αναφοράς t και η περίοδος αναφοράς t-2 ως t
επιχείρηση
ΠΑΡΑΡΤΗΜΑ III
ΣΤΟΙΧΕΙΑ ΤΟΥ ΕΥΡΩΠΑΪΚΟΥ ΠΛΑΙΣΙΟΥ ΣΤΑΤΙΣΤΙΚΩΝ ΜΗΤΡΩΩΝ ΕΠΙΧΕΙΡΗΣΕΩΝ
Μέρος Α: Λεπτομερή θέματα μητρώου και μοναδικός κωδικός αναγνώρισης
1.
Οι μονάδες που περιλαμβάνονται στα εθνικά στατιστικά μητρώα επιχειρήσεων και στο μητρώο EuroGroups όπως αναφέρεται στο άρθρο 2 του παρόντος κανονισμού προσδιορίζονται με κωδικό αναγνώρισης και με λεπτομερή θέματα των μητρώων που απαριθμούνται στο μέρος Γ.
2.
Οι μονάδες που περιλαμβάνονται στα εθνικά στατιστικά μητρώα επιχειρήσεων και στο μητρώο EuroGroups προσδιορίζονται κατά μοναδικό τρόπο με έναν κωδικό αναγνώρισης για τη διευκόλυνση του θεμελιώδους ρόλου του ευρωπαϊκού πλαισίου στατιστικών μητρώων επιχειρήσεων. Οι εν λόγω κωδικοί αναγνώρισης θα παρέχονται από τις ΕΣΑ. Οι κωδικοί αναγνώρισης για νομικές μονάδες και πολυεθνικούς ομίλους επιχειρήσεων συναφείς με το μητρώο EuroGroups θα παρέχονται από την Επιτροπή (Eurostat). Για εθνικούς σκοπούς, οι ΕΣΑ μπορούν να διατηρούν πρόσθετους κωδικούς αναγνώρισης στα εθνικά στατιστικά μητρώα επιχειρήσεων.
Μέρος Β: Χρόνος αναφοράς και περιοδικότητα
3.
Τα εθνικά στατιστικά μητρώα επιχειρήσεων και το μητρώο EuroGroups επικαιροποιούνται μέσω εισαγωγής και αφαίρεσης στοιχείων τουλάχιστον μία φορά το χρόνο.
4.
Η συχνότητα της ενημέρωσης εξαρτάται από το είδος της μονάδας, την εξεταζόμενη μεταβλητή, το μέγεθος της μονάδας και την πηγή που χρησιμοποιείται συνήθως για την ενημέρωση.
5.
Τα κράτη μέλη καταρτίζουν ετησίως αντίγραφο που αντανακλά την κατάσταση των εθνικών στατιστικών μητρώων επιχειρήσεων στο τέλος του έτους και διατηρούν το αντίγραφο αυτό τουλάχιστον επί τριάντα έτη για σκοπούς ανάλυσης. Η Επιτροπή (Eurostat) καταρτίζει ετησίως αντίγραφο που αντανακλά την κατάσταση του μητρώου EuroGroups στο τέλος του έτους και διατηρεί το αντίγραφο αυτό τουλάχιστον επί τριάντα έτη για σκοπούς ανάλυσης.
Μέρος Γ: Λεπτομερή θέματα όσον αφορά τα μητρώα επιχειρήσεων
Τα εθνικά στατιστικά μητρώα επιχειρήσεων και το μητρώο EuroGroups περιλαμβάνουν τα ακόλουθα λεπτομερή θέματα ανά μονάδα, για τις αντίστοιχες μονάδες που ορίζονται στο άρθρο 2 του παρόντος κανονισμού.
ΜΟΝΑΔΕΣ
ΛΕΠΤΟΜΕΡΗ ΘΕΜΑΤΑ
1. ΝΟΜΙΚΕΣ ΜΟΝΑΔΕΣ
Ταυτοποίηση
Δημογραφικά γεγονότα
Παράμετροι στρωματοποίησης
Σύνδεσμοι με επιχείρηση
Σύνδεσμοι με άλλα μητρώα
Σύνδεσμος με όμιλο επιχειρήσεων
Έλεγχος μονάδων
Κυριότητα μονάδων
2. ΟΜΙΛΟΣ ΕΠΙΧΕΙΡΗΣΕΩΝ
Ταυτοποίηση
Δημογραφικά γεγονότα
Παράμετροι στρωματοποίησης και οικονομικές μεταβλητές
3. ΕΠΙΧΕΙΡΗΣΗ
Ταυτοποίηση
Σύνδεσμος με άλλες μονάδες
Δημογραφικά γεγονότα
Παράμετροι στρωματοποίησης και οικονομικές μεταβλητές
4. ΤΟΠΙΚΗ ΜΟΝΑΔΑ
Ταυτοποίηση
Δημογραφικά γεγονότα
Παράμετροι στρωματοποίησης και οικονομικές μεταβλητές
Σύνδεσμοι με άλλες μονάδες και μητρώα
5. ΜΟΝΑΔΑ ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ
εάν καλύπτεται ως στατιστική μονάδα σύμφωνα με το άρθρο 2 παράγραφος 3 στοιχείο γ)
Ταυτοποίηση
Δημογραφικά γεγονότα
Παράμετροι στρωματοποίησης και οικονομικές μεταβλητές
Σύνδεσμοι με άλλες μονάδες και μητρώα
ΠΑΡΑΡΤΗΜΑ IV
ΛΕΠΤΟΜΕΡΗ ΘΕΜΑΤΑ ΚΑΙ ΜΕΤΑΒΛΗΤΕΣ ΓΙΑ ΤΗΝ ΑΝΤΑΛΛΑΓΗ ΑΠΟΡΡΗΤΩΝ ΣΤΟΙΧΕΙΩΝ ΓΙΑ ΤΟΥΣ ΣΚΟΠΟΥΣ ΤΟΥ ΕΥΡΩΠΑΪΚΟΥ ΠΛΑΙΣΙΟΥ ΣΤΑΤΙΣΤΙΚΩΝ ΜΗΤΡΩΩΝ ΕΠΙΧΕΙΡΗΣΕΩΝ
Η καταχώριση των μεταβλητών που χαρακτηρίζονται «υπό προϋποθέσεις» είναι υποχρεωτική εφόσον υπάρχουν στα κράτη μέλη, συνιστάται δε η καταχώριση των μεταβλητών που χαρακτηρίζονται «προαιρετικά».
1.   
Στοιχεία προς διαβίβαση από τις αρμόδιες ΕΣΑ προς την Επιτροπή (Eurostat) και τα οποία επιτρέπεται να ανταλλαγούν μεταξύ των αρμόδιων ΕΣΑ (άρθρο 10 παράγραφοι 1 και 2)
Μονάδες
Λεπτομερή θέματα
Μεταβλητές
Νομική μονάδα
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία σύστασης κατά νόμο, εφόσον πρόκειται για νομικά πρόσωπα, ή ημερομηνία διοικητικής έγκρισης ως οικονομικού φορέα, εφόσον πρόκειται για φυσικά πρόσωπα
Ημερομηνία διακοπής εργασιών της νομικής μονάδας
Παράμετροι στρωματοποίησης
Νομική μορφή
Καθεστώς νομικής δραστηριότητας
Επισήμανση για υποκαταστήματα κατά την έννοια του σημείου 18.12 του κεφαλαίου 18 του παραρτήματος Α του κανονισμού (ΕΕ) αριθ. 549/2013 (υπό προϋποθέσεις)
Επισήμανση για οντότητες ειδικού σκοπού κατά την έννοια των σημείων 2.17 έως 2.20 του κεφαλαίου 2 του παραρτήματος Α του κανονισμού (ΕΕ) αριθ. 549/2013 (προαιρετικά)
Έλεγχος μονάδων
Μεταβλητές ταυτοποίησης της νομικής μονάδας που είτε ελέγχεται είτε ελέγχει
Κυριότητα μονάδων
Μεταβλητές ταυτοποίησης της μονάδας που είτε την κατέχουν είτε κατέχει
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, τις οποίες κατέχει η νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, οι οποίες κατέχουν τη νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, τις οποίες κατέχει η νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, οι οποίες κατέχουν τη νομική μονάδα (υπό προϋποθέσεις)
Ημερομηνία έναρξης-λήξης των μεριδίων (υπό προϋποθέσεις)
Όμιλος επιχειρήσεων
Ταυτοποίηση
Μεταβλητές ταυτοποίησης
Παράμετροι στρωματοποίησης και οικονομικές μεταβλητές
Κωδικός κύριας δραστηριότητας του ομίλου επιχειρήσεων σε διψήφιο επίπεδο της NACE
Δευτερεύουσες δραστηριότητες του ομίλου επιχειρήσεων σε διψήφιο επίπεδο της NACE (προαιρετικά)
Αριθμός μισθωτών και αυτοαπασχολούμενων (υπό προϋποθέσεις)
Καθαρός κύκλος εργασιών (υπό προϋποθέσεις)
Σύνολο στοιχείων ενεργητικού του ομίλου επιχειρήσεων (υπό προϋποθέσεις)
Χώρες όπου βρίσκονται μη εγκατεστημένες στο οικείο κράτος επιχειρήσεις ή τοπικές μονάδες (προαιρετικά)
Επιχείρηση
Ταυτοποίηση
Μεταβλητές ταυτοποίησης
Σύνδεσμος με άλλες μονάδες
Κωδικός ή κωδικοί αναγνώρισης της νομικής μονάδας ή νομικών μονάδων από τις οποίες αποτελείται η επιχείρηση
Κωδικός αναγνώρισης του ομίλου επιχειρήσεων στον οποίο ανήκει η επιχείρηση
Δημογραφικά γεγονότα
Ημερομηνία έναρξης δραστηριοτήτων
Ημερομηνία οριστικής παύσης δραστηριοτήτων
Παράμετροι στρωματοποίησης και οικονομικές μεταβλητές
Κωδικός κύριας δραστηριότητας της επιχείρησης σε τετραψήφιο επίπεδο της NACE
Αριθμός μισθωτών και αυτοαπασχολούμενων
Αριθμός μισθωτών
Καθαρός κύκλος εργασιών
Θεσμικός τομέας και υποτομέας κατά την έννοια του κανονισμού (ΕΕ) αριθ. 549/2013
2.   
Στοιχεία προς διαβίβαση από την Επιτροπή (Eurostat) στις αρμόδιες ΕΣΑ και τα οποία επιτρέπεται να ανταλλαγούν μεταξύ της Επιτροπής (Eurostat) και των αρμόδιων κεντρικών τραπεζών σε περίπτωση εξουσιοδότησης (άρθρο 10 παράγραφοι 2 και 4)
Μονάδες
Λεπτομερή θέματα
Μεταβλητές
Νομική μονάδα
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία σύστασης κατά νόμο, εφόσον πρόκειται για νομικά πρόσωπα, ή ημερομηνία διοικητικής έγκρισης ως οικονομικού φορέα, εφόσον πρόκειται για φυσικά πρόσωπα
Ημερομηνία διακοπής εργασιών της νομικής μονάδας
Παράμετροι στρωματοποίησης
Νομική μορφή
Καθεστώς νομικής δραστηριότητας
Επισήμανση για υποκαταστήματα κατά την έννοια του σημείου 18.12 του κεφαλαίου 18 του παραρτήματος Α του κανονισμού (ΕΕ) αριθ. 549/2013 (υπό προϋποθέσεις)
Επισήμανση για οντότητες ειδικού σκοπού κατά την έννοια των σημείων 2.17 έως 2.20 του κεφαλαίου 2 του παραρτήματος Α του κανονισμού (ΕΕ) αριθ. 549/2013 (προαιρετικά)
Σύνδεσμοι με επιχείρηση
Μεταβλητές ταυτοποίησης της επιχείρησης ή των επιχειρήσεων στην οποίες ανήκει η μονάδα
Ημερομηνία σύνδεσης με την επιχείρηση ή τις επιχειρήσεις (υπό προϋποθέσεις)
Ημερομηνία διαχωρισμού από την επιχείρηση ή τις επιχειρήσεις (υπό προϋποθέσεις)
Σύνδεσμοι με άλλα μητρώα
Σύνδεσμοι με άλλα μητρώα
Σύνδεσμος με όμιλο επιχειρήσεων
Μεταβλητές ταυτοποίησης του ομίλου επιχειρήσεων στον οποίο ανήκει η μονάδα
Ημερομηνία σύνδεσης με τον όμιλο επιχειρήσεων
Ημερομηνία χωρισμού από τον όμιλο επιχειρήσεων
Έλεγχος μονάδων
Μεταβλητές ταυτοποίησης της νομικής μονάδας που είτε ελέγχεται είτε ελέγχει
Κυριότητα μονάδων
Μεταβλητές ταυτοποίησης της μονάδας που είτε την κατέχουν είτε κατέχει
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, τις οποίες κατέχει η νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, οι οποίες κατέχουν τη νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, τις οποίες κατέχει η νομική μονάδα (υπό προϋποθέσεις)
Μερίδια (%) της εγκατεστημένης ή των εγκατεστημένων στο οικείο κράτος νομικών μονάδων, οι οποίες κατέχουν τη νομική μονάδα (υπό προϋποθέσεις)
Ημερομηνία έναρξης-λήξης των μεριδίων (υπό προϋποθέσεις)
Όμιλος επιχειρήσεων
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία έναρξης του ομίλου επιχειρήσεων
Ημερομηνία παύσης του ομίλου επιχειρήσεων
Παράμετροι στρωματοποίησης και οικονομικές μεταβλητές
Κωδικός κύριας δραστηριότητας του ομίλου επιχειρήσεων σε διψήφιο επίπεδο της NACE
Δευτερεύουσες δραστηριότητες του ομίλου επιχειρήσεων σε διψήφιο επίπεδο της NACE (προαιρετικά)
Αριθμός μισθωτών και αυτοαπασχολούμενων (υπό προϋποθέσεις)
Καθαρός κύκλος εργασιών (υπό προϋποθέσεις)
Σύνολο στοιχείων ενεργητικού του ομίλου επιχειρήσεων (υπό προϋποθέσεις)
Χώρες όπου βρίσκονται μη εγκατεστημένες στο οικείο κράτος επιχειρήσεις ή τοπικές μονάδες (προαιρετικά)
Επιχείρηση
Ταυτοποίηση
Μεταβλητές ταυτοποίησης
Σύνδεσμος με άλλες μονάδες
Κωδικός ή κωδικοί αναγνώρισης της νομικής μονάδας ή των νομικών μονάδων από τις οποίες αποτελείται η επιχείρηση
Κωδικός αναγνώρισης του πολυεθνικού ή εθνικού ομίλου επιχειρήσεων στον οποίο ανήκει η επιχείρηση
Δημογραφικά γεγονότα
Ημερομηνία έναρξης δραστηριοτήτων
Ημερομηνία οριστικής παύσης δραστηριοτήτων
Παράμετροι στρωματοποίησης και οικονομικές μεταβλητές
Κωδικός κύριας δραστηριότητας του ομίλου επιχειρήσεων σε τετραψήφιο επίπεδο της NACE
Δευτερεύουσες δραστηριότητες του ομίλου επιχειρήσεων σε τετραψήφιο επίπεδο της NACE (υπό προϋποθέσεις)
Αριθμός μισθωτών και αυτοαπασχολούμενων
Αριθμός μισθωτών
Αριθμός μισθωτών σε ισοδύναμα πλήρους απασχόλησης (προαιρετικά)
Καθαρός κύκλος εργασιών
Θεσμικός τομέας και υποτομέας κατά την έννοια του κανονισμού (ΕΕ) αριθ. 549/2013
3.   
Ανταλλαγή στοιχείων σχετικά με ενσωματωμένες νομικές μονάδες για σκοπούς ταυτοποίησης (άρθρο 10 παράγραφος 3)
3.1.
Στοιχεία προς διαβίβαση από τις αρμόδιες ΕΣΑ προς την Επιτροπή (Eurostat) για εγκατεστημένες ενσωματωμένες νομικές μονάδες
Μονάδες
Λεπτομερή θέματα
Μεταβλητές
Νομική μονάδα
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία σύστασης κατά νόμο, εφόσον πρόκειται για νομικά πρόσωπα, ή ημερομηνία διοικητικής έγκρισης ως οικονομικού φορέα, εφόσον πρόκειται για φυσικά πρόσωπα
Ημερομηνία διακοπής εργασιών της νομικής μονάδας
Παράμετροι στρωματοποίησης
Νομική μορφή
Καθεστώς νομικής δραστηριότητας
Επισήμανση για υποστατικά κατά την έννοια του σημείου 18.12 του κεφαλαίου 18 του παραρτήματος Α του κανονισμού (ΕΕ) αριθ. 549/2013 (υπό προϋποθέσεις)
3.2.
Στοιχεία προς διαβίβαση από τις αρμόδιες ΕΣΑ προς την Επιτροπή (Eurostat) για αλλοδαπές ενσωματωμένες νομικές μονάδες
Μονάδες
Λεπτομερή θέματα
Μεταβλητές
Νομική μονάδα
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία σύστασης κατά νόμο, εφόσον πρόκειται για νομικά πρόσωπα, ή ημερομηνία διοικητικής έγκρισης ως οικονομικού φορέα, εφόσον πρόκειται για φυσικά πρόσωπα
Ημερομηνία διακοπής εργασιών της νομικής μονάδας
Παράμετροι στρωματοποίησης
Νομική μορφή (προαιρετικά)
Καθεστώς νομικής δραστηριότητας
Επισήμανση για υποστατικά κατά την έννοια του σημείου 18.12 του κεφαλαίου 18 του παραρτήματος Α του κανονισμού (ΕΕ) αριθ. 549/2013 (υπό προϋποθέσεις)
3.3.
Στοιχεία προς διαβίβαση από την Επιτροπή (Eurostat) προς τις αρμόδιες ΕΣΑ για ενσωματωμένες νομικές μονάδες
Μονάδες
Λεπτομερή θέματα
Μεταβλητές
Νομική μονάδα
Ταυτοποίηση
Μεταβλητές ταυτοποίησης
Δημογραφικά γεγονότα
Ημερομηνία σύστασης κατά νόμο, εφόσον πρόκειται για νομικά πρόσωπα, ή ημερομηνία διοικητικής έγκρισης ως οικονομικού φορέα, εφόσον πρόκειται για φυσικά πρόσωπα
Ημερομηνία διακοπής εργασιών της νομικής μονάδας
Παράμετροι στρωματοποίησης
Νομική μορφή
Καθεστώς νομικής δραστηριότητας
Επισήμανση για υποστατικά κατά την έννοια του σημείου 18.12 του κεφαλαίου 18 του παραρτήματος Α του κανονισμού (ΕΕ) αριθ. 549/2013 (υπό προϋποθέσεις)
ΠΑΡΑΡΤΗΜΑ V
Πληροφορίες που πρέπει να παρέχουν οι φορολογικές αρχές που είναι αρμόδιες σε κάθε κράτος μέλος προς την εθνική στατιστική αρχή όπως αναφέρεται στο άρθρο 5 παράγραφος 2:
α)
πληροφορίες από δηλώσεις ΦΠΑ που αφορούν υποκείμενους στον φόρο ή μη υποκείμενα στον φόρο νομικά πρόσωπα που έχουν δηλώσει, για την υπό εξέταση περίοδο, ενδοενωσιακές παραδόσεις αγαθών σύμφωνα με το άρθρο 251 στοιχείο α) της οδηγίας 2006/112/ΕΚ ή ενδοενωσιακές αποκτήσεις αγαθών σύμφωνα με το άρθρο 251 στοιχείο γ) της εν λόγω οδηγίας,
β)
πληροφορίες από ανακεφαλαιωτικούς πίνακες για τις ενδοενωσιακές παραδόσεις που συλλέγονται από τους ανακεφαλαιωτικούς πίνακες ΦΠΑ σύμφωνα με τα άρθρα 264 και 265 της οδηγίας 2006/112/ΕΚ,
γ)
πληροφορίες για τις ενδοενωσιακές αποκτήσεις που κοινοποιούν όλα τα άλλα κράτη μέλη σύμφωνα με το άρθρο 21 παράγραφος 2 του κανονισμού (ΕΕ) αριθ. 904/2010 του Συμβουλίου (1).
(1)  Κανονισμός (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 268 της 12.10.2010, σ. 1).
ΠΑΡΑΡΤΗΜΑ VI
Πληροφορίες που πρέπει να παρέχουν οι τελωνειακές αρχές που είναι αρμόδιες σε κάθε κράτος μέλος προς την εθνική στατιστική αρχή όπως αναφέρεται στο άρθρο 5 παράγραφος 3
α)
πληροφορίες που ταυτοποιούν το πρόσωπο που διενεργεί ενδοενωσιακές εξαγωγές και ενδοενωσιακές εισαγωγές αγαθών που καλύπτονται από τις τελωνειακές διατυπώσεις τελειοποίησης προς επανεξαγωγή,
β)
τα στοιχεία καταχώρισης και ταυτοποίησης των οικονομικών παραγόντων που προβλέπονται στις τελωνειακές διατάξεις της Ένωσης και είναι διαθέσιμα στο ηλεκτρονικό σύστημα σχετικά με τον αριθμό EORI όπως αναφέρεται στο άρθρο 7 του εκτελεστικού κανονισμού (ΕΕ) 2015/2447 της Επιτροπής (1),
γ)
το αρχείο με τις εγγραφές των εισαγωγών και εξαγωγών βασισμένο στις τελωνειακές διασαφήσεις που έγιναν αποδεκτές ή αποτέλεσαν αντικείμενο αποφάσεων των οικείων εθνικών τελωνειακών αρχών και:
i)
έχουν κατατεθεί στις εν λόγω αρχές ή
ii)
για τις οποίες υπάρχει συμπληρωματική διασάφηση, σύμφωνα με το άρθρο 225 του εκτελεστικού κανονισμού (ΕΕ) 2015/2447, μέσω απευθείας ηλεκτρονικής πρόσβασης στο σύστημα του κατόχου της άδειας.
(1)  Εκτελεστικός κανονισμός (ΕΕ) 2015/2447 της Επιτροπής της 24ης Νοεμβρίου 2015 για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

Summary:
Ευρωπαϊκές στατιστικές για τις επιχειρήσεις
Ευρωπαϊκές στατιστικές για τις επιχειρήσεις
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Κανονισμός (ΕΕ) 2019/2152 σχετικά με τις ευρωπαϊκές στατιστικές για τις επιχειρήσεις
ΠΟΙΟΣ ΕΙΝΑΙ Ο ΣΚΟΠΟΣ ΤΟΥ ΚΑΝΟΝΙΣΜΟΥ;
Ο κανονισμός θεσπίζει κανόνες για:την ανάπτυξη, την παραγωγή και τη διάδοση των ευρωπαϊκών στατιστικών για τις επιχειρήσεις· ένα ευρωπαϊκό πλαίσιο εθνικών στατιστικών μητρώων επιχειρήσεων.
ΒΑΣΙΚΑ ΣΗΜΕΙΑ
Οι ευρωπαϊκές στατιστικές για τις επιχειρήσεις καλύπτουν:τη δομή, τις επιδόσεις και την οικονομική έρευνα και ανάπτυξη, την καινοτομία και τις δραστηριότητες για τεχνολογίες πληροφοριών και επικοινωνιών (ΤΠΕ) διαφόρων στατιστικών μονάδων, συμπεριλαμβανομένου του ηλεκτρονικού εμπορίου και των παγκόσμιων αλυσίδων εφοδιασμού· την παραγωγή και το διεθνές εμπόριο μεταποιημένων προϊόντων και υπηρεσιών.Το ευρωπαϊκό πλαίσιο στατιστικών μητρώων επιχειρήσεων αποτελεί τη μόνη επίσημη πηγή από την οποία προκύπτουν υψηλής ποιότητας και εναρμονισμένοι πληθυσμοί στατιστικών μητρώων επιχειρήσεων για την παραγωγή ευρωπαϊκών στατιστικών. Περιλαμβάνει:εθνικά στατιστικά μητρώα επιχειρήσεων που καλύπτουν όλες τις επιχειρήσεις και τις νομικές τους μονάδες, οι οποίες ασκούν οικονομικές δραστηριότητες που συμβάλλουν στο ακαθάριστο εγχώριο προϊόν (ΑΕΠ)· το μητρώο EuroGroups που καλύπτει όλες τις επιχειρήσεις και τις νομικές τους μονάδες που ασκούν οικονομικές δραστηριότητες που συμβάλλουν στο ΑΕΠ, οι οποίες αποτελούν μέρος ενός πολυεθνικού ομίλου· τις ανταλλαγές δεδομένων μεταξύ τους.Οι εθνικές στατιστικές αρχές σε χώρες της ΕΕ μπορούν να χρησιμοποιούν τις παρακάτω πηγές για παραγωγή στατιστικών για επιχειρήσεις και ρύθμιση εθνικών στατιστικών μητρώων επιχειρήσεων:έρευνες· διοικητικά αρχεία, συμπεριλαμβανομένων των πληροφοριών από τις φορολογικές και τελωνειακές αρχές, όπως ετήσιες οικονομικές καταστάσεις· ανταλλαγές μικροδεδομένων· άλλα συναφή στοιχεία τα οποία είναι συγκρίσιμα και συμβατά με τις ειδικές απαιτήσεις ποιότητας.Οι ευρωπαϊκές στατιστικές για τις επιχειρήσεις καλύπτουν τους ακόλουθους τομείς:βραχυπρόθεσμες στατιστικές· στατιστικές σε επίπεδο χώρας· σε περιφερειακό επίπεδο· σε διεθνές επίπεδο.Κάθε τομέας πρέπει να περιλαμβάνει ένα ή περισσότερα βασικά θέματα, για παράδειγμα πληθυσμός επιχειρήσεων, αποτελέσματα και επιδόσεις, χρήση ΤΠΕ και ηλεκτρονικό εμπόριο, εισροές Ε&Α, παγκόσμιες αλυσίδες αξίας και διεθνές εμπόριο αγαθών και υπηρεσιών. Στο παράρτημα I του κανονισμού περιγράφονται λεπτομερώς τα θέματα.
Το παράρτημα II καθορίζει τη συχνότητα (μηνιαία, τριμηνιαία, ετήσια ή πολυετή), την περίοδο αναφοράς και τη στατιστική μονάδα για κάθε θέμα.
Οι χώρες της ΕΕ:θεσπίζουν ένα ή περισσότερα εθνικά στατιστικά μητρώα επιχειρήσεων. Αποτελούν τη βάση για:την εκπόνηση και τον συντονισμό ερευνών·πληροφορίες σχετικά με τη στατιστική ανάλυση του πληθυσμού των επιχειρήσεων και τη δημογραφία του·τη χρήση διοικητικών δεδομένων·την ταυτοποίηση και τη συγκρότηση στατιστικών μονάδων· τη διασφάλιση της ποιότητας των ευρωπαϊκών στατιστικών για τις επιχειρήσεις, των εθνικών στατιστικών μητρώων επιχειρήσεων και του μητρώου EuroGroups· την αποστολή δεδομένων της Ευρωπαϊκής Επιτροπής (Eurostat), καθώς και εκθέσεων ποιότητας και μεταδεδομένων.Ειδικοί κανόνες ισχύουν για την ανταλλαγή εμπιστευτικών δεδομένων μεταξύ της Eurostat, των εθνικών στατιστικών αρχών και των κεντρικών τραπεζών και της Ευρωπαϊκής Κεντρικής Τράπεζας σχετικά με πολυεθνικούς ομίλους και το εσωτερικό εμπόριο αγαθών της ΕΕ, υπό την προϋπόθεση ότι αυτό ισχύει αποκλειστικά για στατιστικούς σκοπούς.
Η Eurostat:καταρτίζει το μητρώο EuroGroups πολυεθνικών ομίλων επιχειρήσεων· αξιολογεί την ποιότητα των στοιχείων που λαμβάνει· παρέχει ετήσιες εκθέσεις ποιότητας και μεταδεδομένων που σχετίζονται με το μητρώο EuroGroups· μπορεί να δρομολογήσει πιλοτικές μελέτες που εκπονούν εθελοντικά οι εθνικές αρχές όταν εντοπίζει την ανάγκη για νέα ή βελτιωμένα δεδομένα.Η Επιτροπή δύναται να εκδίδει κατ’ εξουσιοδότηση και εκτελεστικές πράξεις για την τροποποίηση της νομοθεσίας, εφόσον οι πράξεις αυτές δεν επιφέρουν σημαντικό πρόσθετο κόστος ή σημαντική πρόσθετη επιβάρυνση για τις εθνικές αρχές ή τους ερωτώμενους. Έχει εγκρίνει τις ακόλουθες πράξεις.Εκτελεστικός κανονισμός (ΕΕ) 2020/1030 για τον καθορισμό των τεχνικών προδιαγραφών των απαιτούμενων στοιχείων για το θέμα «Χρήση ΤΠΕ και ηλεκτρονικό εμπόριο» για το έτος αναφοράς 2021, σύμφωνα με τον κανονισμό (ΕΕ) 2019/2152. Εκτελεστικός κανονισμός (ΕΕ) 2020/1197 για τη θέσπιση τεχνικών προδιαγραφών και ρυθμίσεων σύμφωνα με τον κανονισμό (ΕΕ) 2019/2152 σχετικά με τις ευρωπαϊκές στατιστικές για τις επιχειρήσεις και την κατάργηση 10 νομικών πράξεων στον τομέα των στατιστικών για τις επιχειρήσεις. Εκτελεστικός κανονισμός (ΕΕ) 2020/1470 σχετικά με την ονοματολογία των χωρών και εδαφών για τις ευρωπαϊκές στατιστικές σχετικά με το διεθνές εμπόριο αγαθών και τη γεωγραφική κατανομή για άλλες στατιστικές για τις επιχειρήσεις. Καταργεί, από την 1η Ιανουαρίου 2021, τον κανονισμό (ΕΕ) αριθ. 1106/2012 της Επιτροπής για στατιστικές του εξωτερικού εμπορίου με τρίτες χώρες, όσον αφορά την επικαιροποίηση της ονοματολογίας των χωρών και εδαφών.Η ΕΕ μπορεί να χορηγεί χρηματοδοτική υποστήριξη στις εθνικές στατιστικές υπηρεσίες και σε άλλες αρχές για διάφορες δραστηριότητες, όπως για την ανάπτυξη μεθοδολογιών βελτιωμένης ποιότητας ή χαμηλότερου κόστους.
Κατάργηση
Ο κανονισμός καταργεί:από την 1η Ιανουαρίου 2021, τους κανονισμούς (EΚ) αριθ. 48/2004, (EΚ) αριθ. 808/2004, (EΚ) αριθ. 716/2007, (EΚ) αριθ. 177/2008, (EΚ) αριθ. 295/2008 και (EΟΚ) αριθ. 3924/91 καθώς και την απόφαση αριθ. 1608/2003/EΚ· από την 1η Ιανουαρίου 2022, τους κανονισμούς (EΚ) αριθ. 638/2004 και (EΚ) αριθ. 471/2009· από την 1η Ιανουαρίου 2024, τον κανονισμό (ΕΚ) αριθ. 1165/98.
ΑΠΟ ΠΟΤΕ ΕΦΑΡΜΟΖΕΤΑΙ Ο ΚΑΝΟΝΙΣΜΟΣ;
Ο κανονισμός εφαρμόζεται από την 1η Ιανουαρίου 2021.
ΓΕΝΙΚΟ ΠΛΑΙΣΙΟ
Προηγουμένως, οι στατιστικές πληροφορίες όσον αφορά τις οικονομικές δραστηριότητες των εθνικών επιχειρήσεων βασίζονταν σε μια σειρά νομοθετικών πράξεων. Το γεγονός αυτό παρεμπόδιζε τη συνοχή των επιμέρους στατιστικών στοιχείων και την ύπαρξη μιας ολοκληρωμένης προσέγγισης για την ανάπτυξη, την παραγωγή και τη διάδοση των στατιστικών για τις επιχειρήσεις. Με τον νέο κανονισμό αποκαθίστανται οι εν λόγω αδυναμίες.
Για περισσότερες πληροφορίες, βλέπε:Εγχειρίδιο για τις ευρωπαϊκές στατιστικές για τις επιχειρήσεις (Eurostat).
ΒΑΣΙΚΟ ΚΕΙΜΕΝΟ
Κανονισμός (ΕΕ) 2019/2152 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, σχετικά με τις ευρωπαϊκές στατιστικές για τις επιχειρήσεις και την κατάργηση 10 νομικών πράξεων στον τομέα των στατιστικών για τις επιχειρήσεις (ΕΕ L 327 της 17.12.2019, σ. 1-35)
ΣΥΝΑΦΗ ΚΕΙΜΕΝΑ
Εκτελεστικός κανονισμός (ΕΕ) 2020/1470 της Επιτροπής, της 12ης Οκτωβρίου 2020, σχετικά με την ονοματολογία των χωρών και εδαφών για τις ευρωπαϊκές στατιστικές σχετικά με το διεθνές εμπόριο αγαθών και τη γεωγραφική κατανομή για άλλες στατιστικές για τις επιχειρήσεις (ΕΕ L 334 της 13.10.2020, σ. 2-21)
Εκτελεστικός κανονισμός (ΕΕ) 2020/1197 της Επιτροπής, της 30ής Ιουλίου 2020, για τη θέσπιση τεχνικών προδιαγραφών και ρυθμίσεων σύμφωνα με τον κανονισμό (ΕΕ) 2019/2152 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές για τις επιχειρήσεις και την κατάργηση 10 νομικών πράξεων στον τομέα των στατιστικών για τις επιχειρήσεις (ΕΕ L 271 της 18.8.2020, σ. 1-170)
Εκτελεστικός κανονισμός (ΕΕ) 2020/1030 της Επιτροπής, της 15ης Ιουλίου 2020, για τον καθορισμό των τεχνικών προδιαγραφών των απαιτούμενων στοιχείων για το θέμα «Χρήση ΤΠΕ και ηλεκτρονικό εμπόριο» για το έτος αναφοράς 2021, σύμφωνα με τον κανονισμό (ΕΕ) 2019/2152 του Ευρωπαϊκού Κοινοβουλίου και του Συμβουλίου (ΕΕ L 227 της 16.7.2020, σ. 12-20)
Κανονισμός (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τις κοινοτικές στατιστικές του εξωτερικού εμπορίου με τις τρίτες χώρες και για την κατάργηση του κανονισμού (ΕΚ) αριθ. 1172/95 του Συμβουλίου (ΕΕ L 152 της 16.6.2009, σ. 23-29)
Οι διαδοχικές τροποποιήσεις του κανονισμού (ΕK) αριθ. 471/2009 έχουν ενσωματωθεί στο αρχικό κείμενο. Αυτή η ενοποιημένη απόδοση έχει μόνο αξία τεκμηρίωσης.
Κανονισμός (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (αναδιατύπωση) (ΕΕ L 97 της 9.4.2008, σ. 13-59)
Βλέπε ενοποιημένη απόδοση.
Κανονισμός (ΕΕ) αριθ. 177/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινού πλαισίου όσον αφορά τα μητρώα επιχειρήσεων για στατιστικούς σκοπούς και την κατάργηση του κανονισμού (ΕΟΚ) αριθ. 2186/93 του Συμβουλίου (ΕΕ L 61 της 5.3.2008, σ. 6-16)
Κανονισμός (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, περί κοινοτικών στατιστικών για τη διάρθρωση και τη δραστηριότητα των αλλοδαπών συνδεόμενων επιχειρήσεων (ΕΕ L 171 της 29.6.2007, σ. 17-31)
Βλέπε ενοποιημένη απόδοση.
Κανονισμός (ΕΚ) αριθ. 808/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις κοινοτικές στατιστικές για την κοινωνία της πληροφορίας (ΕΕ L 143 της 30.4.2004, σ. 49-55)
Βλέπε ενοποιημένη απόδοση.
Κανονισμός (ΕΚ) αριθ. 638/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, σχετικά με τις κοινοτικές στατιστικές για τις συναλλαγές αγαθών μεταξύ κρατών μελών και την κατάργηση του κανονισμού (ΕΟΚ) αριθ. 3330/91 του Συμβουλίου (ΕΕ L 102 της 7.4.2004, σ. 1-8)
Βλέπε ενοποιημένη απόδοση.
Κανονισμός (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβος για τα έτη αναφοράς 2003-2009 (EE L 7 της 13.1.2004, σ. 1-6)
Βλέπε ενοποιημένη απόδοση.
Απόφαση αριθ. 1608/2003/ΕΚ του Ευρωπαϊκού Κοινοβουλίου και του Συμβουλίου, της 22ας Ιουλίου 2003, σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία (ΕΕ L 230 της 16.9.2003, σ. 1-3)
Κανονισμός (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπροθέσμων στατιστικών (ΕΕ L 162 της 5.6.1998, σ. 1-15)
Βλέπε ενοποιημένη απόδοση.
Κανονισμός (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (ΕΕ L 374 της 31.12.1991, σ. 1-3)
Βλέπε ενοποιημένη απόδοση.
τελευταία ενημέρωση 04.12.2020